Hotel LP Santa Cruz από 30€. Ξενοδοχεία σε Santa Cruz de la Sierra - KAYAK\nAv.Ejercito Nacional 290, Santa Cruz de la Sierra 5432, Βολιβία\n5 ακόμη προσφορές από 27€\nΣχετικά με την τοποθεσία Hotel LP Santa Cruz\nΑυτό το κατάλυμα (Hotel LP Santa Cruz Centro, Σάντα Κρουζ) βρίσκεται στο κέντρο της πόλης, 4 λεπτά με τα πόδια από: Στάδιο Ramon Tahuichi Aguilera και 7 λεπτά με τα πόδια από: Cine Center (συγκρότημα αναψυχής με κινηματογράφους). Στις σημαντικές παροχές περιλαμβάνονται δωρεάν ενσύρματη πρόσβαση στο ίντερνετ, ένα επιχειρηματικό κέντρο και υπηρεσίες στεγνοκαθαριστηρίου/πλυντηρίων. Οι εγκαταστάσεις εκδηλώσεων σε αυτό το ξενοδοχείο αποτελούνται από συνεδριακούς χώρους και αίθουσα συνεδριάσεων. Με επιπλέον χρέωση παρέχεται λεωφορειάκι για μεταφορά από και προς το αεροδρόμιο (διαθέσιμο 24 ώρες το 24ωρο) και στους χώρους μας θα βρείτε επίσης στάθμευση με περιορισμούς.\nΦωτογραφίες από το Hotel LP Santa Cruz\nΔιαθέσιμα δωμάτια στο Hotel LP Santa Cruz\nStandard Rooms(27€ - 33€)\nΠαροχές στο Hotel LP Santa Cruz\nΚριτικές για το Hotel LP Santa Cruz\nRamon Tahuichi Aguilera Stadium198 μ\nPlaza Blacutt310 μ\nCine Center398 μ\nCathedral of Santa Cruz1.4 χλμ\nPlaza 24 de Septiembre1.5 χλμ\nMuseo Etnofolklorico2.1 χλμ\nMunicipal Library2.4 χλμ\nSanta Cruz Zoo4.1 χλμ\nAmboro National Park55.2 χλμ\nHotel LP Santa Cruz: Συχνές ερωτήσεις\nΠού βρίσκεται το Hotel LP Santa Cruz;\nΤο Hotel LP Santa Cruz βρίσκεται στη διεύθυνση Av.Ejercito Nacional 290, 3,2 χλμ. από το κέντρο της πόλης Santa Cruz de la Sierra. Το κοντινότερο αξιοθέατο στο Hotel LP Santa Cruz είναι: Ramon Tahuichi Aguilera Stadium.\nΠότε είναι το check-in και το check-out στο Hotel LP Santa Cruz;\nΣτο Hotel LP Santa Cruz, το check-in γίνεται στις 14:30 και το check-out στις 12:00.\nΠροσφέρει το Hotel LP Santa Cruz δωρεάν Wi-Fi;\nΝαι, το Hotel LP Santa Cruz προσφέρει δωρεάν Wi-Fi.\nΠροσφέρει το Hotel LP Santa Cruz δωρεάν πάρκινγκ;\nΝαι, το Hotel LP Santa Cruz προσφέρει δωρεάν πάρκινγκ.\nΠροσφέρει το Hotel LP Santa Cruz δωρεάν μεταφορά αεροδρομίου;\nΌχι, το Hotel LP Santa Cruz δεν προσφέρει δωρεάν μεταφορά αεροδρομίου.\nΠόσο απέχει το Hotel LP Santa Cruz από το αεροδρόμιο;\nΤο Hotel LP Santa Cruz απέχει 17,5 χλμ. από το Santa Cruz de la Sierra Viru Viru Intl.\nΜπορώ να φέρω το κατοικίδιό μου στο Hotel LP Santa Cruz;\nΝαι, το Hotel LP Santa Cruz δέχεται κατοικίδια.\nΈχει πισίνα το Hotel LP Santa Cruz;\nΌχι, το Hotel LP Santa Cruz δεν έχει πισίνα.\nDepartamento Privado de Lujo9.1 Εξαιρετικό (7 κριτικές)0,5 χλμΘέα στην πόλη, Ιδιωτική πισίνα, Εξωτερική πισίνα+47€\n11% φθηνότεροPrince Hotel8.4 Εξαιρετικό (143 κριτικές)0,53 χλμΕξωτερική πισίνα, Γυμναστήριο, Εστιατόριο+27€\nHotel Las Palmas0,56 χλμΕξωτερική πισίνα, Εστιατόριο, Μπαρ/Σαλόνι+55€\nHouse Inn Apart Hotel8.3 Εξαιρετικό (80 κριτικές)0,62 χλμΕξωτερική πισίνα, Γυμναστήριο, Εστιατόριο+49€\n69% φθηνότεροCasa Cruz Hostel9.1 Εξαιρετικό (36 κριτικές)0,77 χλμΜπαρ/Σαλόνι, Δωρεάν Wi-Fi+10€\n62% φθηνότεροBed & Bar Backpackers8.4 Εξαιρετικό (284 κριτικές)0,79 χλμ+12€\n54% φθηνότεροBackpackers Bar&suites0,76 χλμΜπαρ/Σαλόνι, Δωρεάν Wi-Fi+14€\n20% φθηνότεροEstudios Monoambiente Amoblados0,79 χλμΚλιματισμός+24€\nApartamento De Lujo, Centrico Y Cerca De Cainco9.7 Εξαιρετικό (7 κριτικές)0,75 χλμΜόνο για ενήλικες, Θέα στην πόλη, Εξωτερική πισίνα+35€\nUrban Suites Apart Hotel9.1 Εξαιρετικό (146 κριτικές)0,73 χλμΕξωτερική πισίνα, Γυμναστήριο, Υπηρεσία δωματίου+33€\nΑναζητήστε εκπτώσεις για το Hotel LP Santa Cruz σε Santa Cruz de la Sierra με την KAYAK. Αναζητήστε τη φθηνότερη προσφορά ξενοδοχείου για το Hotel LP Santa Cruz σε Santa Cruz de la Sierra. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Hotel LP Santa Cruz με την προσφορά που σας ταιριάζει καλύτερα. από 30€/βράδυ (οι πιο πρόσφατες τιμές για το ξενοδοχείο).


Χιλιάδες είναι οι Βρετανοί υπήκοοι που διαμένουν μονίμως στα νησιά μας - Δημοκρατική της Ρόδου\nΧιλιάδες είναι οι Βρετανοί υπήκοοι που διαμένουν μονίμως στα νησιά μας\n12 Ιανουαρίου 2020 8:09 πμ | Πέγκυ Ντόκου\nΗ Ράνια Κοσσιώρη μετράει ήδη 50 Μαΐους, αλλά δεν πιστεύει και πολύ στους αριθμούς! Κατέχει την θέση της Υποπροξένου της Βρετανίας στη Ρόδο και στην Κω την τελευταία 15ετία, στη διάρκεια της οποίας έχει γνωρίσει ανθρώπους και καταστάσεις που την έκαναν να επιβεβαιώνει διαρκώς την δύναμη της ανθρώπινης ψυχής, αλλά και την απίθανη πολυπλοκότητα της ζωής, και δηλώνει ότι δεν την εκπλήσσουν πλέον και πολλά…\nΣτο παρελθόν εργάστηκε ως Διευθύντρια της ΔΕΤΑΠ στο Επιμελητήριο Δωδεκανήσου, ως υπάλληλος στο Ευρωπαϊκό Κέντρο Πληροφοριών για τις Επιχειρήσεις και στο Ινστιτούτο Αιγαίου του Δικαίου της Θάλασσας και του Ναυτικού Δικαίου, ως μεταφράστρια και διερμηνέας σε διεθνή συνέδρια και ως καθηγήτρια της αγγλικής γλώσσας. Η εμπειρία που απέκτησε στους επαγγελματικούς της ρόλους προστέθηκε στις γνώσεις που κατέκτησε από νωρίς. Ευγνώμων για την τύχη να έχει γονείς που την στήριξαν στις κλασικές σπουδές της στην Αθήνα και το MSc στην Ευρωπαϊκή Πολιτική στο London School of Economics, αλλά και για τις χαρές που της δίνει η 16χρονη κόρη της Mαίρη, με το χιούμορ και την οξύτητα του πνεύματός της! Δεν σταματάει να μαθαίνει, να συμμετέχει σε επιμορφώσεις που διοργανώνει το Υπουργείο Εξωτερικών της Βρετανίας και να εστιάζει τα διαβάσματά της στα θέματα που την ενδιαφέρουν: διαχείριση κρίσεων, ηγεσία και διοίκηση, φιλοσοφία της εκπαίδευσης, πολιτισμός και επικοινωνία.\n• Κυρία Κοσσιώρη, πρόσφατα πραγματοποιήθηκε η βράβευση της κας. Αργυροπούλου για τις υπηρεσίες της στο Βρετανικό Υποπροξενείο Ρόδου. Τι προξενικές υπηρεσίες παρέχονται εδώ στους Βρετανούς; Πόσοι είναι οι Βρετανοί επισκέπτες; Μιλήστε μας λίγο για την δουλειά σας.\nΣας ευχαριστώ ιδιαίτερα κα. Ντόκου για την ευκαιρία που μου δίνετε να μιλήσω για την δραστηριότητα του Βρετανικού Υποπροξενείου. Η βράβευση της αρχαιότερης υπαλλήλου του γραφείου μας εδώ, της κας. Νέλλης Αργυροπούλου, από την ΑΜ Βασίλισσα Ελισσάβετ Β’ ήταν μια ιδιαίτερα τιμητική στιγμή για την ιστορία του προξενικού μας γραφείου, ιστορία που είναι μακραίωνη, μια που Βρετανική Προξενική εκπροσώπηση υπάρχει στο νησί τουλάχιστον εδώ και 250 χρόνια σύμφωνα με πηγές. Σε όλο αυτό το χρονικό διάστημα βεβαίως έχουν υπάρξει πολλές αλλαγές στον τρόπο λειτουργίας των προξενικών αρχών, οι οποίες πλέον λειτουργούν με βάση την Συνθήκη της Βιέννης του 1967, που διέπει τις προξενικές σχέσεις μεταξύ των κρατών.\nΟι Βρετανοί, βεβαίως, είναι περήφανοι για το υψηλό επίπεδο ποιότητας των προξενικών τους υπηρεσιών. Είναι λαός που ταξιδεύει πολύ και δραστηριοποιείται επιχειρηματικά σε όλο τον κόσμο. Φανταστείτε ότι κάνουν περίπου 70 εκατομμύρια ταξίδια εκτός Βρετανίας τον χρόνο, αριθμός δηλαδή που αντιστοιχεί σε περισσότερο από 1 ταξίδι σε κάθε κάτοικο ετησίως. Ακριβώς επειδή έχουν παγκόσμια παρουσία, οι ανάγκες για προξενικές υπηρεσίες αυξάνονται.\nΤο Βρετανικό Υποπροξενείο της Ρόδου είναι ένα από τα 5 προξενικά γραφεία του Βρετανικού Προξενικού Δικτύου στην Ελλάδα, και από τα πλέον δραστήρια στον κόσμο, καθώς η Ελλάδα είναι χώρα που υποδέχεται πάνω από 3 εκατομμύρια Βρετανούς τον χρόνο.\nΣτην Δωδεκάνησο (διότι το γραφείο μας καλύπτει την ευρύτερη περιοχή) έχουμε πάνω από 750 χιλιάδες Βρετανούς επισκέπτες τον χρόνο. Η συντριπτική πλειοψηφία βεβαίως από αυτούς, περνούν τις διακοπές τους δίχως κανένα πρόβλημα και πολλοί επιστρέφουν ξανά και ξανά για να απολαύσουν τις χαρές και τις ομορφιές των νησιών. Αυτό το καταγράφει και ο Δήμος της Ρόδου, που βραβεύει πολλούς Βρετανούς κάθε χρόνο!\nΑναπόφευκτα, δυστυχώς, κάποιοι αντιμετωπίζουν προβλήματα: είτε αυτά είναι θέματα υγείας, είτε προστριβές με το νόμο, είτε κοινωνικά ζητήματα. Το γραφείο μας χειρίζεται περί τις 200 νέες τέτοιες υποθέσεις τον χρόνο. Κάποιες από αυτές είναι πολύπλοκες και καλούμαστε να αποτελέσουμε τον ενδιάμεσο μεταξύ πολλαπλών ελληνικών και των βρετανικών υπηρεσιών, οργανισμών ή οικογενειακών συνδέσμων. Πολλές από τις υποθέσεις που διαχειριζόμαστε είναι πραγματικά τραγικές: θάνατοι, δυστυχήματα, εγκλήματα. Εκεί είναι που η δουλειά μας γίνεται δύσκολη, διότι καλούμαστε να φέρουμε και το ψυχολογικό βάρος των εμπλεκομένων μερών, που συχνά στο πρόσωπο του προξενικού υπαλλήλου βλέπουν τον μοναδικό σύνδεσμο με οτιδήποτε οικείο σε αυτούς. Ξέρετε, μια δυσκολία την αντιμετωπίζουμε τελείως διαφορετικά όταν είμαστε σε μια ξένη χώρα, όπου δεν γνωρίζουμε την γλώσσα, η κουλτούρα μας είναι ανοίκεια και παράξενη, οι συμπεριφορές των ανθρώπων μας είναι ξένες και οι διαδικασίες τελείως άγνωστες…αντιλαμβάνεστε ότι για αυτούς που αναζητούν τις υπηρεσίες μας, είμαστε μια γραμμή ζωής από την οποία εξαρτώνται απόλυτα για το χρονικό διάστημα που είναι εδώ.\nΜε το σκεπτικό αυτό, θα έλεγα ότι το προξενικό γραφείο και η δουλειά που εκτελεί στην περιοχή είναι και απόλυτα συνυφασμένη με την διαμόρφωση μιας θετικής εμπειρίας των επισκεπτών, ακόμα και μέσα από την δυσκολία τους – ή ίσως και ιδιαιτέρως λόγω αυτής. Έχουμε παραδείγματα ανθρώπων που είχαν ένα δυστύχημα, είχαν μια δυσκολία, αλλά λόγω του γεγονότος ότι δέχθηκαν την βοήθεια μας, δηλώνουν ότι θα επιστρέψουν διότι καταφέραμε να αντιστρέψουμε την αρνητική πλευρά της εμπειρίας τους…Είναι μια υπηρεσία που βασίζεται στην ανθρωπιά και στην ευαισθησία.\n• Πόσοι Βρετανοί υπήκοοι διαμένουν στην Ρόδο και πόσοι στα υπόλοιπα νησιά;\nΈχετε δίκιο, μιλήσαμε για τους επισκέπτες αλλά δεν είπαμε για τους μόνιμους κατοίκους! Οι Βρετανοί αγαπούν τη Ρόδο, την Κω αλλά και όλα τα νησιά του Δωδεκανησιακού συμπλέγματος. Στη Ρόδο έχουμε περίπου 2.500 Βρετανούς, στην Κω ίσως πάνω από 1.500, και κάποιες εκατοντάδες διαμένουν διάσπαρτα στην Κάλυμνο, την Σύμη, τη Λέρο, την Κάρπαθο, την Πάτμο. Συνολικά στην Ελλάδα υπολογίζουμε περί τους 45.000 μόνιμους κατοίκους – οι περισσότεροι στα νησιά βεβαίως!\n• Μιλήστε μας για το μετάλλιο «Member of the Order of the British Empire». Τι είναι ακριβώς και πόσο μεγάλη είναι αυτή η τιμητική διάκριση;\nΤο μετάλλιο MBE, Member of the Order of the British Empire, απονέμεται για εξαιρετικό, συστηματικό και υποδειγματικό έργο ή υπηρεσία στην κοινωνία. Η αξία και η αναγνώριση που φέρει το μετάλλιο είναι μεγάλη στο Ηνωμένο Βασίλειο, και δεν δίνεται εύκολα, ούτε μόνο λόγω αρχαιότητας σε μια θέση. Η διαδικασία υποψηφιότητας είναι μακρόχρονη και περνάει από πολλά φίλτρα προκειμένου να πάρει την έγκριση του παλατιού, καθώς αποτελεί διάκριση που αποδίδει η ίδια η Βασίλισσα. Η κα. Αργυροπούλου, προξενική υπάλληλος από το 1993, έχει αποδείξει περίτρανα ότι το αξίζει, έχοντας παράξει υπηρεσίες σε πάνω από 5.000 Βρετανούς, με ένα προσωπικό φάκελο που έχει μόνο εύφημες μνείες από τους ανωτέρους της αλλά και προσωπικές εμπειρίες των ανθρώπων που βοήθησε, που κατέγραψαν πόσο η εργασία της άλλαξε τη ζωή τους. Άοκνη και συστηματική, η κα. Αργυροπούλου εργάζεται και σε πρότυπα προγράμματα πρόληψης που έχουμε αναλάβει ως Προξενείο, σε συνεργασία με την Ελληνική Αστυνομία, προγράμματα που έχουν τώρα αντιγράψει και προξενικοί υπάλληλοι σε άλλες χώρες της Ευρώπης. Χαίρομαι ιδιαίτερα που αναγνωρίστηκε με αυτό τον τρόπο και που η ίδια η Πρέσβης του ΗΒ στην Ελλάδα, η κα. KateSmith,CMG, ήλθε στη Ρόδο για να της απονείμει το μετάλλιο.\n• Είναι αλήθεια ότι η Ρόδος είχε πολλά προβλήματα στο παρελθόν με τα περιστατικά στο Φαληράκι. Πώς αντιμετωπίσατε το θέμα αυτό;\nΤα προβλήματα στο Φαληράκι συνδέονταν με ένα συγκεκριμένο κομμάτι της τουριστικής αγοράς, τον λεγόμενο νεανικό τουρισμό, που αναπτύχθηκε από τις αρχές της δεκαετίας του 1990, κυρίως από την Βρετανική αγορά. Ο βρετανικός νεανικός τουρισμός έχει συγκεκριμένα χαρακτηριστικά και το Φαληράκι υπήρξε ίσως από τους πρώτους παγκόσμια προορισμούς που δέχθηκε τόσο μεγάλο κύμα νεαρών Βρετανών, μαζί με την Ίμπιζα και το Μπένιντορμ στην Ισπανία. Η μεγάλη συγκέντρωση νεαρών και άπειρων τουριστών σε ένα μικρό μέρος, το αλκοόλ και η νύχτα είναι παράγοντες που δημιουργούν μια επικινδυνότητα που, η εμπειρία μας έχει δείξει, ότι είναι εξαιρετικά δύσκολο να αντιμετωπιστούν. Η αλήθεια είναι ότι πλέον αυτή η αγορά δεν δραστηριοποιείται στη Ρόδο, ενώ το Φαληράκι έχει εντελώς αλλάξει χαρακτήρα ως τουριστικός προορισμός, καθώς οι υποδομές του προσελκύουν οικογένειες και ζευγάρια, μεγαλύτερους σε ηλικία επισκέπτες και διαφορετικού προφίλ καταναλωτές.\n• Μετά την εκλογή του κ. Μπόρις Τζόνσον στην πρωθυπουργία της χώρας, η Μεγάλη Βρετανία ετοιμάζεται για το Brexit. Είστε έτοιμοι στο Προξενείο να αντιμετωπίσετε τις αλλαγές –και ποιες θα είναι οι βασικότερες;\nΤο Brexit είναι, όπως λέτε, προγραμματισμένο για να πραγματοποιηθεί στις 31 Ιανουαρίου 2020. Η μεταβατική περίοδος, μια περίοδος προσαρμογής και αποφάσεων ως προς τις βασικές διαφοροποιήσεις που θα προκύψουν για τους Βρετανούς πολίτες που διαμένουν σε χώρες της ΕΕ, ορίστηκε ότι θα είναι στο χρονικό διάστημα μέχρι το τέλος του 2020. Ήδη η Βρετανική Πρεσβεία έχει εργαστεί στενά με την ελληνική κυβέρνηση, η οποία και έχει προχωρήσει σε σημαντικές αποφάσεις και νομοθετικές ρυθμίσεις που διασφαλίζουν τα δικαιώματα των Βρετανών που διαμένουν μόνιμα και νόμιμα στην Ελλάδα. Βασικός στόχος και των δύο μερών υπήρξε η όσο το δυνατόν απρόσκοπτη συνέχιση της ζωής των Βρετανών στην Ελλάδα, όπως και πριν το Brexit, και νομίζω ότι αυτό έχει επιτευχθεί σε μεγάλο βαθμό. Θέματα νόμιμης διαμονής, υπηρεσιών υγείας, μετακίνησης έχουν, λίγο ως πολύ, διευθετηθεί. Τόσο ηΒρετανική Πρεσβεία όσο και οι ελληνικές αρχές έχουν επίσημες ιστοσελίδες που μεταφέρουν όλη την επίκαιρη πληροφόρηση για τις όποιες αλλαγές στους Βρετανούς, ενώ και ολόκληρο το προξενικό δίκτυο έχει εργαστεί για να ενισχύσει τα κανάλια επικοινωνίας μας με τους μόνιμους κατοίκους στην Ελλάδα, είτε με ημερίδες σε όλη τη χώρα, είτε μέσω των κοινωνικών μέσων δικτύωσης που έχουμε (UKinGreeceFacebook | BritsinGreeceFacebook).


Στα μονοπάτια της Παλιαχώρας. |\n14 Φεβρουαρίου 2016 · by 2ogymnasioaeginas\t· Bookmark the permalink.\t·\nΠοιός θα βρει τη γενναιοδωρία να ευχαριστήσει δημοσίως την «Ανάβαση» και τους «Ενεργούς πολίτες» για το σημαντικό και ουσιαστικό έργο του καθαρισμού και της σήμανσης των μονοπατιών της Αίγινας.\nΕίχαμε την ευκαιρία να δούμε σήμερα με τα μάτια μας το έργο αυτό σκαρφαλώνοντας στα σοκάκια, τα καλντερίμια, τα σκαλοπάτια, τα μονοπάτια της μεσσαιωνικής καστροπολιτείας με μέλη της ομάδας της Περιβαλλοντικής Εκπαίδευσης του 2ου Γυμνασίου Αίγινας. Σκοπός της ανάβασης η περιήγηση στα πέτρινα μονοπάτια που πριν από 200 χρόνια έσφιζαν από ζωή, η καταγραφή τους και η επίσκεψη στα ερειπωμένα κτίσματα και τα απομεινάρια των εκκλησιών που περιμένουν στωικά … κάποιον συντηρητή.\nΠρόκειται για τη διαδρομή με το νούμερο «7». Είναι η περιμετρική διαδρομή από το Σταυρό ως το Κάστρο, την Επισκοπή και επιστροφή πάλι στο Σταυρό.\nΠαραδόξως συναντήσαμε όλες τις αναστηλωμένες εκκλησίες ανοιχτές όπως του Αγίου Γεωργίου του Καθολικού της Αγίας Κυριακής, την Επισκοπή κ.αλ. Δυστυχώς από την προηγούμενη επίσκεψή μας οι φθορές που έχουν σημειωθεί στα κτίσματα είναι μεγάλες και σημαντικές.\n← «Ο σκληρόκαρδος γίγαντας» από τους μαθητές του 2ου Γυμνασίου


Λευκάδα: ο Παντοκράτορας! – My map & his backpack\nΑναρτήθηκε από τον/την mymapandhisbackpack στις 28 Ιουλίου 2017 22 Ιουλίου 2020\nΚάθε φορά που βρισκόμαστε στην Λευκάδα, οι εκκλησίες που βρίσκονται στη πόλη αλλά και στην ενδοχώρα του νησιού μας τραβούν την προσοχή και όχι άδικα! Τα ιδιαίτερα αετώματα, τα περίτεχνα καμπαναριά, τα ενετικά σύμβολα, τα γοτθικά και τα μπαρόκ στοιχεία τους κάνουν τις εκκλησίες ξεχωριστές! Σήμερα όμως σας γράφουμε για μια από τις αγαπημένες μας στο νησί της Αγίας Μαύρας, αυτή του Παντοκράτορα.\nO Παντοκράτορας βρίσκεται στον κεντρικό πεζόδρομο της πόλης και είναι ένας από τους πιο ιστορικούς και όμορφους ναούς του νησιού . Περπατώντας στην Ι.Μελά θα σου τραβήξει σίγουρα την προσοχή η μπαρόκ προσοψή του με τα γοτθικά στοιχεία αλλά και το παραδοσιακό λιθόστρωτο μπροστά από τον ναό. Η εκκλησία ιδρύθηκε το 1699/1700, και χτίστηκε μετά από αίτημα των πολιτών του νησιού σε ανάμνηση της 6 Αυγούστου 1684, ημερομηνία απελευθέρωσης από τους Τούρκους. Κατά το παρελθόν είχε καταρρεύσει από τους σεισμούς που έπλητταν το νησί, παίρνοντας τις σημερινές του διαστάσεις το 1830.\nΕμείς όσες φορές κι αν περάσουμε, κάθε φορά θα σταθούμε να τον παρατηρήσουμε ξανά και ξανά, να τον θαυμάσουμε, να τον φωτογραφήσουμε, να πούμε «Δες και εκεί!»\nΣτο εσωτερικό αλλά και στον κήπο του ναού είναι θαμμένοι πολλοί επιφανείς Λευκαδίτες, με προεξέχοντα τον τάφο του μεγάλου ποιητή Αριστοτέλη Βαλαωρίτη ο οποίος βρίσκεται πίσω από το άγιο βήμα. Το τέμπλο του ναού κατασκευή άγνωστου τεχνίτη, χρονολογείται στα 1850 και είναι το πρώτο τέμπλο νεοκλασικού τύπου.\nΟ ναός είναι ιδιωτικός και άνοιγε για το κοινό μόνο 5/8 παραμονή της γιορτής του, 6/8 ανήμερα και 21/5 στην επέτειο της Ένωσης των Επτανήσων με τη Μητέρα Ελλάδα.\nΑυτό μέχρι πρόσφατα! Οι κτήτορες Οικογένειες Βαλαωρίτη και Σταύρου αποφάσισαν να ανοίξουν το ιστορικό αυτό μνημείο στο κοινό που κοντοστεκόταν απ’εξω αλλά δεν μπορούσε να θαυμάσει το ναό και μέσα! Στο εξής λοιπόν θα ανοίγει για το κοινό Παρασκευή, Σάββατο, Κυριακή 18:30-20:30 με δωρεάν είσοδο.\nΠροηγούμενο άρθρο Φλωρεντία η μάγισσα!\nΕπόμενο άρθρο Δεν έκλεισες διακοπες φέτος; Μάθε πως θα ταξιδέψεις δωρεάν!


Μια νυφούλα για τον Αλμπερτ! - Σελίδα 2\nαπό nansecrets Την / Το Δευ Αυγ 04, 2014 1:55 pm\nδεν γλυτωσες οπως ειδες.. ετσι κι αλλιως μας βρηκες!\nετσι ετσι! την Κρεολη ειπα κι εγω\nαπό TeriCat Την / Το Δευ Αυγ 04, 2014 5:04 pm\nnansecrets έγραψε: δεν γλυτωσες οπως ειδες.. ετσι κι αλλιως μας βρηκες!\nΑχ, τον αντρα μου λυπαμαι, που με βλεπει και χαχανιζω σαν μικρη διαβαζοντας τα διαφορα.... Και αφου καθησα και διαβασα το μεγαλο φανφικ της papirous, και να δινει και να παιρνει ο αναστεναγμος, αγανακτισε!!!!\nαπό nansecrets Την / Το Δευ Αυγ 04, 2014 5:44 pm\nπες του: welcome to the club!\nκαι οι δικοι μας συζυγοι πανω απο 4 χρονια τα ιδια τραβανε και λιγο πολυ μας εχουν συνηθισει να χαζογελαμε με το που μπαινουμε στο φορουμ και λυσσανε να μαθουν το γιατι ειμαστε με το χαμογελο ως τα αυτια!!\nαπό TeriCat Την / Το Δευ Αυγ 04, 2014 6:39 pm\nΝαι ναι ναι!!!!! Γιατί μας κάνει τόσο χαρούμενες η Καντυ, ούτε ξέρω!!! Πωπώ!\nΑπο γέλιο και χαμόγελο τρεις μέρες τώρα, άλλο τίποτα!!!


ΤΑ ΜΑΘΑΤΕ ΤΑ ΝΕΑ; : Η Κρήτη\nαπό τον μαθητή του ΣΤ3, Ερμή Τζ.\nΗ Κρήτη είναι το μεγαλύτερο νησί στην Ελλάδα και το δεύτερο μεγαλύτερο της ανατολικής Μεσογείου μετά την Κύπρο. Βρίσκεται στο νότιο άκρο του Αιγαίου πελάγους και καλύπτει μια περιοχή 8.336 km2. Ο μόνιμος πληθυσμός της είναι 622.913 κάτοικοι, ενώ ο πραγματικός, πληθυσμός είναι , 682.928 σύμφωνα με την απογραφή του 2011. Έχει μήκος περίπου 260 χιλιόμετρα και ποικίλλει στο πλάτος από μέγιστο 60 χιλιομέτρων, από το ακρωτήριο Δίον έως το ακρωτήριο Λίθινο, σε ελάχιστο 12 χιλιομέτρων στον ισθμό της Ιεράπετρας στην ανατολική Κρήτη. Η ακτογραμμή της παρουσιάζει βαθύ γεωγραφικό διαμελισμό, ο οποίος παρουσιάζει στην Κρήτη πάνω από 1.000 χιλιόμετρα ακτών.\nΤο νησί είναι εξαιρετικά ορεινό με τρεις κύριες οροσειρές, τα Λευκά Όρη (2454 μ.), την Ίδη (Ψηλορείτης) (2454 μ.) και τη Δίκτη (Λασιθιώτικα Όρη) (2148 μ.) που το διασχίζoυν κατά σειρά από τη δύση ως την ανατολή. Επιπλέον ορεινοί όγκοι είναι αυτοί της Θρυπτής (1476 μ) στα ανατολικά και τα Αστερούσια Όρη (1231 μ.) στα νότια. Σ' αυτά τα βουνά οφείλεται η ύπαρξη εύφορων οροπεδίων, όπως ο Ομαλός στα Λευκά Όρη, η Νίδα στην Ίδη και το Λασίθι, και το Καθαρό στη Δίκτη. Στο νησί υπάρχουν σημαντικά σπήλαια όπως το Δικταίο και το Ιδαίο άντρο. Κύριο μορφολογικό χαρακτηριστικό της Κρήτης είναι τα επιβλητικά φαράγγια όπως το διάσημο φαράγγι της Σαμαριάς, το φαράγγι Ίμπρου, το Κουρταλιώτικο φαράγγι, το Χα και το νεκρών.\n￼Στη Κρήτη ομιλείται η Κρητική διάλεκτος η οποία θεωρείται η μακροβιότερη ελληνική διάλεκτος. Υπάρχει μεγάλη παράδοση στη μαντινάδα, ένα δεκαπεντασύλλαβο ποίημα με ομοιοκαταληξία. Η Κρήτη επίσης είναι γνωστή για τη παραδοσιακή μουσική της, χαρακτηριστικά όργανα της οποίας είναι πρωτίστως η κρητική λύρα και το λαούτο και δευτερευόντως το βιολί, το μαντολίνο και η ασκομαντούρα. Μερικοί από τους γνωστότερους Κρητικούς μουσικούς είναι ο Νίκος Ξυλούρης, ο Θανάσης Σκορδαλός, ο Κώστας Μουντάκης και ο Ψαραντώνης. Μεγάλη παράδοση υπάρχει και στο χορό με αρκετά διαφορετικά είδη τα οποία θεωρούνται συνέχεια αρχαίων χορών όπως ο πυρρίχιος. Από τους πιο γνωστούς χορούς σήμερα είναι ο σιγανός, ο πεντοζάλης, ο χανιώτης, η σούστα και ο μαλεβιζιώτης.\nΧαρακτηριστική επίσης είναι και η κρητική φορεσιά, που συνήθως φοριέται από τα παραδοσιακά χορευτικά συγκροτήματα.\nΣτη λογοτεχνία Κρητικοί συγγραφείς έχουν προσφέρει πολλά με γνωστότερους τον Βιτσέντζο Κορνάρο που έγραψε τον Ερωτόκριτο τον 17ο αιώνα, τον Νίκο Καζαντζάκη τον 20ό αιώνα, ο οποίος προτάθηκε 3 φορές για Νόμπελ λογοτεχνίας, και τον βραβευμένο με Νόμπελ Οδυσσέα Ελύτη. Κατά τη διάρκεια της Αναγέννησης στη Κρήτη αναπτύχθηκε η Κρητική σχολή ζωγραφικής που επηρέασε τον Δομήνικο Θεοτοκόπουλο.\nΤο νησί είναι ακόμα γνωστό για αρκετά παραδοσιακά έθιμα όπως ο Κρητικός γάμος.\nΕτικέτες Ερμής Τζ., ΤΟΠΟΙ


Ζωή και Φως: Μαΐου 2012\nΑΛΗΘΕΙΑ ΤΙ ΘΕΛΟΥΝ?\nΘέλανε εκλογές τις είχανε.\nΘέλανε λαϊκή βούληση, τους την έδειξε ο λαός.\nΟ ένας θέλει να γίνει αυτοκράτορας, χαλίφης των αυτόχθονων ιθαγενών.\nΟ άλλος θέλει να γίνει χαλίφης στη θέση του χαλίφη (πρώτη φορά το είδε το θέμα).\nΟ τρίτος παρακολουθεί.\nΟ ένας θέλει κεντροδεξιό μέτωπο.\nΟ έτερος θέλει κεντροαριστερό μέτωπο.\nΜα καλά δεν ξέρουν ότι ο λαός είναι παντού?\nΔεν ξέρουν ότι αντί να τους χωρίζουν πρέπει να τους ενώσουν?\nΤίποτα δεν κατάλαβαν? Δεν κατάλαβαν ότι ο λαός τους θέλει όλους μαζί ενωμένους? Να βάλουν το μυαλό τους να σκεφτούν τι θα κάνουν όλοι μαζί. Κανένας δεν πήρε αυτό το μήνυμα. Μήπως θα πρέπει να φρεσκάρουμε την μνήμη τους με κάποιες λέξεις?\nΕίθε το Φως της Αγάπης να τους φωτίσει!\nΝα βάλετε νερό στο κρασί σας, εν ανάγκη «νερώστε το» τελείως για την Ελλάδα\nΚύριοι, αν δεν το καταλάβατε τελείωσαν για πάντα οι πολιτικοί όπως τους μάθαμε και τους ζήσαμε. Αν δεν το δείτε, φοβάμαι ότι θα είναι πολύ οδυνηρό για όλους εσάς. Ήρθε η ώρα των σοφών-φιλόσοφων πολιτικών, των πολιτικών που κινούνται με μόνο άξονα την αγάπη για τον συνάνθρωπο και το Ανώτερο καλό για την ανθρωπότητα.\nΛυπάμαι αλλά δεν θα προχωρήσει κανείς στην επόμενη διάσταση, αν δεν ενστερνιστεί και δεν λειτουργήσει πάνω σε αυτές τις αρχές.\nΚύριοι πολιτικοί επτωχεύσατε.\nΕλάτε να δείτε πως θα προχωρήσουμε σε φωτεινές Διαδρομές της αλήθειας, της διαφάνειας, του ήθους, της ομορφιάς, της φωτεινής σκέψης.\nΚαι μη μου πείτε ότι αυτά είναι ουτοπία γιατί δεν είναι ουτοπία, είναι ΟΡΑΜΑ.\nΤο πώς θα γίνουν πράξη? Θα μεταλλάξουμε οτιδήποτε μη καλό σε όμορφο! Θα διαγράψουμε τις λέξεις φόβος, ανασφάλεια, ηγεμονίες, επιβολή, επιθετικότητα, εκδίκηση, κακία, απαισιοδοξία, θυμός, απειλή, μίσος, μισαλλοδοξία. Θα έχουμε μόνο δύο λέξεις ΑΓΑΠΗ και ΦΩΣ.\nκαι ξεκινήστε όλοι μαζί με Αγάπη για το Ανώτερο Καλό, ή βρέστε άλλους που πιστεύουν σ’ αυτά και αφήστε τους ή βοηθήστε τους να κάνουν το καθήκον τους, όπως έχει προοριστεί για αυτούς, όπως το βλέπουν πλέον οι συμπαντικές αλλαγές, όπως τα είπα παραπάνω.\nΠροσέξτε γιατί αν δεν γίνει αυτό αφήνετε και ξυπνάνε άλλες «ενέργειες» που καλό θα ήτανε να μην υπάρχουν, αλλά επειδή υπήρχαν, υπάρχουν και θα υπάρχουν, ας τις αφήσουμε να υπάρχουν, ας τις έχουμε στο νου μας αλλά όχι και στην καρδιά μας.\nΑς κοιτάμε μπροστά και ας πορευτούμε με αγάπη και φως.\nΌχι κύριοι δεν είμαστε όλοι ίδιοι\nΌχι κύριοι δεν είμαι ίδια με εσάς\nΌχι κύριοι δεν είμαι μέρος του συστήματος που εσείς φτιάξατε\nΌχι κύριοι δεν είμαι μέρος του «κάντρου» σας\nΚύριοι είμαι το δικό μου «κάντρο», με αγάπη και φως για όλους εσάς, μα περισσότερο για τον Άνθρωπο\nΑυτές είναι οι συντεταγμένες οι δικές μου. Μα καλό είναι να το πάρετε είδηση το συντομότερο δυνατόν. Είμαστε ίσοι αλλά δεν είμαστε ίδιοι.\nΑς ενωθούμε όλοι μαζί για το καλό όλων μας, αλλιώς ………ξέρουμε και είδαμε τι γίνεται.\nΕμένα πάντως καθόλου. Γι’ αυτό αλλαγή πραγματική νοοτροπίας, σκέψης, πράξης\nΑναρτήθηκε από ΦΛΩΡΑ ΒΑΖΑΙΟΥ στις 5/13/2012 08:58:00 μ.μ. Δεν υπάρχουν σχόλια:


«Εφτάψυχος» ο Ατρόμητος, πήρε την ισοπαλία στις καθυστερήσεις\nδημοσιεύθηκε απο τον/την ΓΙΩΡΓΟΣ ΠΑΠΠΑΣ 27 Σεπτεμβρίου, 2020, 8:16 μμ\nΟι φιλοξενούμενοι προηγήθηκαν στο 5ο λεπτό των καθυστερήσεων…..\nτου πρώτου ημιχρόνου με τον Μανούσο, αλλά ο ΟΦΗ με μεγάλο πρωταγωνιστή τον Σαρδινέρο (49΄, 56΄) πέτυχε την ανατροπή και έδειχνε να κρατά την τύχη στα χέρια του…\nΩστόσο, στις καθυστερήσεις του αγώνα, αμέσως μετά την αποβολή του Μουνίθ (κλώτσησε τον Νέιρα), οι Περιστεριώτες ισοφάρισαν με τον Γούτα (90+3΄).\nΜετά από ένα αναγνωριστικό πρώτο 40λεπτο, ο ΟΦΗ είχε την πρώτη καλή ευκαιρία του αγώνα μετά από εκτέλεση φάουλ του Ναμπί, αλλά η μπάλα χτύπησε στο οριζόντιο δοκάρι και απομακρύνθηκε.\nΠαρά την πίεση των γηπεδούχων, προκειμένου να πάρουν με πλεονέκτημα το δρόμο προς τα αποδυτήρια, ο Ατρόμητος ήταν αυτός που… χαμογέλασε, με τον Μανούσο από κοντά να ανοίγει στο 5ο λεπτό των καθυστερήσεων το σκορ για τους Περιστεριώτες.\nΑξίζει να σημειωθεί ότι αρχικά ο διαιτητής της αναμέτρησης ακύρωσε το γκολ ως οφσάιντ, αλλά το VAR χάρισε το προβάδισμα στον Ατρόμητο.\nΣτο επόμενο λεπτό οι Κρήτες έχασαν μεγάλη ευκαιρία για την ισοφάριση, όταν ο Γιαννιώτης με σπουδαία επέμβαση είπε «όχι» στο δυνατό σουτ του Ναμπί από το σημείο του πέναλτι.\nΣτην επανάληψη ο ΟΦΗ μπήκε δυναμικά, πίεσε, κυριάρχησε στον αγωνιστικό χώρο και η ανατροπή δεν άργησε να έρθει.\nΣτο 49΄ και μετά από κάθετη πάσα του Νέιρα, ο Σαρδινέρο πήρε την ασίστ και με ωραίο πλασέ μέσα από την περιοχή έγραψε το 1-1.\nΟ ίδιος μάλιστα, επτά λεπτά αργότερα έδωσε το προβάδισμα στην ομάδα του, όταν μετά από πάσα του Γιαννούλη πλάσαρε τον Γιαννιώτη για το 2-1.\nΜε τον Ατρόμητο να έχει πρόβλημα στη δημιουργία και τον Μανούσο να αποτελεί μοναδική απειλή της εστίας του Βάτερμαν, το σκηνικό του αγώνα έδειχνε να μην αλλάζει.\nΩστόσο, αμέσως μετά την αποβολή του Μουνίθ με απευθείας κόκκινη, ο Γούτας έπιασε την κεφαλιά από σέντρα του Μανούσου, γράφοντας το τελικό 2-2 και στερώντας από τον ΟΦΗ τον δεύτερο του εφετινό «τρίποντο».\nΚίτρινες: Μεγιάδο, Βούρος, Ουές – Τομάσεβιτς, Ραμπέγιο, Γκάλο, Μουνίθ, Ρισβάνης\nΑρθρογράφος ΓΙΩΡΓΟΣ ΠΑΠΠΑΣ\nΑΕΚ – Λαμία Live Stream! Εδώ ζωντανά το ματς


SURVIVOR: Θα δούμε τον Ιωάννη Μελισσανίδη στο ριάλιτι επιβίωσης?\nΠοιος είναι ο νέος παίκτης που σίγουρα έρχεται στο παιχνίδι\nΣύμφωνα με Το Πρωινό του ANT1, ένας νέος διαγωνιζόμενος μπαίνει στο ριάλιτι επιβίωσης προκειμένου να ενισχύσει τις ομάδες. Ο λόγος για τον Γιώργο Ταβλαδάκη που κατάγεται από το Ηράκλειο Κρήτης και είναι γεννημένος στις 4 Σεπτεμβρίου του 1983. Ο 38χρονος Γιώργος πέταξε για Άγιο Δομίνικο και ετοιμάζεται να μπει δυναμικά στο ριάλιτι επιβίωσης.\nΟ νέος παίκτης που θα μπει στο Survivor φαίνεται από τις φωτογραφίες του και το Instagram του, γυμνασμένος και σε καλή φυσική κατάσταση, γεγονός που προμηνύει ότι θα είναι δυνατός παίκτης στα αγωνίσματα.\nΔεν γνωρίζουμε ακόμα σε ποια ομάδα θα μπει ούτε πότε ακριβώς θα τον δούμε στο Survivor, αλλά σύμφωνα με πληροφορίες, αυτό θα γίνει πολύ σύντομα.\nΟ νέος παίκτης που βρίσκεται επίσης σε συζητήσεις με την παραγωγή για να μπει στο Survivor είναι από τα πιο γνωστά ονόματα της ενόργανης γυμναστικής στην Ελλάδα. Ο λόγος για τον Ιωάννη Μελισσανίδη που υπήρξε και χρυσός ολυμπιονίκης το 1996. Οι συζητήσεις είναι πολύ προχωρημένες σε τελικό στάδιο, ενώ ο ίδιος ο Ατζούν Ιλίτζαλι έχει αναλάβει τις διαπραγματεύσεις.\nΜάλιστα, ήδη από τον Δεκέμβριο είχε κάνει συζητήσεις για να μπει στο ριάλιτι επιβίωσης. Αλλά τότε για κάποιο λόγο αναβλήθηκαν και πήρε τη θέση του ο Γιώργος Κοψιδάς. Ο Ιωάννης Μελισσανίδης είναι μία εκρηκτική προσωπικότητα και σε συνδυασμό με την καλή του φυσική κατάσταση θα φέρει αναταράξεις τόσο στη συμβίωση όσο και στα αγωνίσματα.


14 Δεκεμβρίου 2019\t/ Χωρίς σχόλια\t/ 580 προβολές\nΗμέρα πένθους η σημερινή για την Ελληνική Αστυνομία της Κρήτης, καθώς το μεσημέρι κηδεύεται ο πρώην Διοικητής της Υποδιεύθυνσης Ασφαλείας Ηρακλείου Κώστας Σολδάτος, ο οποίος «έφυγε» από τη ζωή, σε ηλικία 66 ετών, το απόγευμα της περασμένης Πέμπτης.\nΣυγγενείς, φίλοι και συνάδελφοι του αστυνομικοί θα απευθύνουν το «τελευταίο αντίο» στις 12 το μεσημέρι στον Ιερό Μητροπολιτικό Ναό του Αγίου Μηνά όπου θα ψαλεί η εξόδιος ακολουθία ενώ η ταφή θα γίνει στο Πέραμα Μυλοποτάμου.\nΟ Κώστας Σολδάτος υπηρέτησε στην ΕΛ.ΑΣ της Κρήτης από θέσεις καίριας σημασίας, και είχε ταχθεί στην πάταξη του κοινού και του οργανωμένου εγκλήματος, έχοντας στο ενεργητικό του πλήθος σημαντικών επιτυχιών.\nΗ οικογένειά του είχε δοκιμαστεί τον Φεβρουάριο του 1997 οπότε και έπεσε θύμα βομβιστικής επίθεσης με τη σύζυγο του εκλιπόντος, Γεωργία, να τραυματίζεται βαριά από την έκρηξη που σημειώθηκε στο παγιδευμένο με εκρηκτικά αυτοκίνητο του Κώστα Σολδάτου.\nΤα τελευταία χρόνια ο θρυλικός αστυνόμος της Κρήτης αντιμετώπιζε σοβαρά προβλήματα υγείας.\nΗράκλειο Κηδεία Κρήτη Κώστας Σολδάτος


Υποχρεωτική συνεπιμέλεια. Η κόντρα του αιώνα - Prison Planet\nΕπειδή πολλά ακούστηκαν περί δήθεν πολλών επιστημονικών απόψεων σε σχέση με την δήθεν ωφέλεια ενός παιδιού άτυχου, που οι γονείς του χώρισαν όταν έχει διπλή κατοικία και την έλλειψη σταθερότητας στη ζωή και επειδή δέχθηκα πολλές ύβρεις σε σχόλιό μου στο F/B της Όλγας Κεφαλογιάννη, από ειδικούς στο βρίσιμο και τις απειλές, ίσως και από αυτούς που τους ψάχνει το ηλεκτρονικό έγκλημα επειδή απείλησαν τη ζωή Δικαστών και Εισαγγελέων, παραθέτω τα κάτωθι:\n1. Το παιδί δεν είναι αντικείμενο για να του επιβάλουμε που και με ποιον θα ζει. Δεν ανήκει στους γονείς, αλλά στον εαυτό του. Αυτό θα πει παιδοκεντρικό νομοσχέδιο. Δεν είναι όλα τα παιδιά δίχρονα και πεντάχρονα για να παραμυθιάζονται. Δεν μπορεί στα 15 να μπορούν να αλλάξουν φύλλο, στα 17 να ψηφίζουν, αλλά να τους επιβάλλεται σε ποιο σπίτι θα μείνουν και για πόση ώρα θα μείνουν.\n2. Επιστημονικές μελέτες από όλο τον κόσμο λένε, ότι η μη σταθερότητα στη ζωή ενός παιδιού μόνο κακό του κάνει. Ταυτόχρονα η λογική λέει ότι η ζωή του παιδιού και των γονιών θα γίνει κουρέλι από τα πάνε έλα. Για αυτό υπάρχει δηλωμένη τοποθέτηση κατά της υποχρεωτικής συνεπιμέλειας, από την Παιδοψυχιατρική Εταιρεία Ελλάδος – Ένωση Ψυχιάτρων Παιδιού και Εφήβου\n3. Καθηγητές ξένων πανεπιστημίων απορρίπτουν κάθετα την υποχρεωτική συνεπιμέλεια ως επιζήμια για τα παιδιά\n4. Εκείνοι που γνωρίζουν περισσότερα από όλους μας, γιατί είναι στο πεδίο της μάχης καθημερινά πάνω σε θέματα επιμέλειας και διαζυγίων, δηλαδή οι Δικαστές και οι Εισαγγελείς, με το επίσημο όργανό τους την Ένωση Δικαστών και Εισαγγελέων, επίσης πήραν θέση κατά της υποχρεωτικής συνεπιμέλειας και του συγκεκριμένου σ.ν.\n4. Όλοι οι δήμοι Αττικής επίσης έβγαλαν κοινή ανακοίνωση κατά του νομοσχέδιου για την υποχρεωτική συνεπιμέλεια.


Ας εξοικειωθούμε λίγο με τα mRNA εμβόλια και ας έχουμε εμπιστοσύνη | ONLINE-PRESS\nΑρχική Κοινωνία Ας εξοικειωθούμε λίγο με τα mRNA εμβόλια και ας έχουμε εμπιστοσύνη\nΑς εξοικειωθούμε λίγο με τα mRNA εμβόλια και ας έχουμε εμπιστοσύνη\nΕίναι η πρώτη φορά που χρησιμοποιείται mRNA εμβόλιο;\nΣτην πραγματικότητα δεν είναι κάτι νέο. Είναι μια μακρά ερευνητική προσπάθεια που ξεκίνησε 30 χρόνια πριν. Πέρασαν χρόνια με πολλά προβλήματα γιατί είναι εξαιρετικά ευαίσθητο το mRNA στα πάντα, δεν μπορεί εύκολα να επιζήσει και να εισχωρήσει στα κύτταρα στόχους.\nΚαι γιατί δεν υπήρχε επιτυχία στην παραγωγή αντισωμάτων και ενός εμβολίου τόσα χρόνια;\nΈνα από τα προβλήματα είναι ότι το RNA είναι ασταθές και τα διάφορα ένζυμα μπορούν πολύ εύκολα να το καταστρέψουν. Ωστόσο, αλλάζοντας ένα από τα τέσσερα νουκλεοτιδια του, μπόρεσαν να το κάνουν να ζει λίγο περισσότερο αλλά και πάλι υπήρχε πρόβλημα ότι δεν μπορούσε εύκολα να μπει μέσα στο κύτταρο.\nΤι άλλαξε και προχωρήσαμε τόσο γρήγορα;\nH απαίτηση πρώτα από όλα ήταν τεράστια, έγιναν πολλές συνεργασίες και όπως πολλές φορές συμβαίνει στην επιστήμη μια θετική εξέλιξη μπορεί να οδηγήσει σε λύση. Πιο συγκεκριμένα μια εξέλιξη στην επιστήμη των υλικών έφερε μία μεγάλη αλλαγή στην ικανότητα να μεταφέρουμε γενετικό υλικό (DNA και RNA) στα κύτταρα μέσω των λιπιδικών νανοσωματίων. Δηλαδή το mRNA εμβόλιο που θα χρησιμοποιήσουμε ντύθηκε με μανδύα λιπιδικών νανοσωματίων έτσι ώστε να μπορέσει να εισέλθει στα κύτταρα μας και να μην χαθεί στο σημείο της ένεσης.\nΚαι αν μπει στο DNA μου, στον πυρήνα του κυττάρου μου;\nΟύτε ιός απενεργοποιημένος είναι, ούτε ιός εξασθενημένος, δεν θα κολλήσω με το εμβόλιο. Το mRNA θα παραμείνει ώρες πριν αποσυντεθεί στο κυτταρόπλασμά μου, θα εισέλθει στα ριβοσώματα, θα δώσει οδηγίες για να συντεθεί η πρωτείνη ακίδα του ιού και απλά θα δώσει μια πληροφορία, οδηγίες συναρμολόγησης αντισωμάτων που αν συναντήσουν τον πραγματικό ιό απλά θα του επιτεθούν.\nΗ προσπάθεια που έχει γίνει μέχρι σήμερα με τα RNA αφορά μόνο ιούς και μικρόβια;\nΌχι όπως ανέφερα στην χθεσινή ανάρτηση, με αφορμή και κάτω από τη βαριά σκιά της πανδημίας πρέπει να γνωρίζουμε ότι έγινε ένα πολύ μεγάλο και ταχύ βήμα για την ανθρωπότητα πρός τη θεραπεία και χρόνιων ανίατων ασθενειών.\nΓια παράδειγμα τα καρκινικά κύτταρα έχουν μεταλλάξεις DNA που διαφέρουν από το DNA των φυσιολογικών υγιών κυττάρων. Επειδή όμως οι μεταλλάξεις διαφέρουν από ασθενή σε ασθενή αναπτύχθηκε επιστημονικά η έννοια του εξατομικευμένου εμβολίου.\nΟι υπολογιστές συγκρίνουν τα δύο δείγματα του φυσιολογικού και του μεταλλαγμένου DNA για να εντοπίσουν τις μοναδικές μεταλλάξεις του καρκίνου. Τα αποτελέσματα χρησιμοποιούνται για την ανάπτυξη ενός συνόλου γενετικών οδηγιών που φορτώνονται σε ένα μόνο μόριο του messenger RNA και μετατρέπονται σε ένα εμβόλιο.\nΗ mRNA τεχνολογία είναι μια επαναστατική μέθοδος που μας δείχνει μιά φωτεινή και αισιόδοξη πλευρά για όλη την ανθρωπότητα.\nΠροηγούμενο άρθροΥΠΕΞ για Σύνοδο Κορυφής: Αποφάσεις για Τουρκία στη βάση συμπερασμάτων του Οκτωβρίου\nΕπόμενο άρθροEBEA: Επιχειρηματικές και επενδυτικές ευκαιρίες σε Ελλάδα και Ουκρανία\nΜικροποσά θα λάβουν οι επιχειρήσεις και οι επαγγελματίες που θα επιλεγούν – Με «κόφτες» και ελέγχους θα μειωθούν οι δικαιούχοι Μικροποσά θα λάβουν οι επιχειρήσεις...\nΑχτσιόγλου: “Τα χρέη απειλούν την επιβίωση μικρομεσαίων επιχειρήσεων και εργαζομένων”\n«Τα χρέη έχουν γίνει ένα βάρος που απειλεί την επιβίωση των νοικοκυριών, των μικρομεσαίων επιχειρήσεων και των εργαζομένων τους», δήλωσε η βουλευτής Επικρατείας και...\nΕρευνα ΓΣΕΕ: Μειώθηκαν τα εισοδήματα των εργαζομένων στη διάρκεια της πανδημίας


greek-Olympics: Σικάγο 2016: Δέλεαρ για τη ΔΟΕ τα 3,78 δις δολ.\nΣε μία εξαιρετικά δύσκολη οικονομικά περίοδο για ολόκληρο τον κόσμο το Σικάγο στην προσπάθειά τους να κερδίσει τους ψηφοφόρους-μέλη της ΔΟΕ προγραμματίζει να δαπανήσει τα περισσότερα χρήματα για τους Ολυμπιακούς τους 2016 που διεκδικεί. Αυτό σύμφωνα με τον φάκελο υποψηφιότητας που έχει καταθέσει στη ΔΟΕ και που είναι κατά ένα 900 εκατ. δολ. ακριβότερος από τη δεύτερη πόλη το Τόκιο και πάνω από 1,1 δις δολ. από τη Μαδρίτη.\nΠαρά την ύφεση οι ΗΠΑ θέλουν πολύ τους Ολυμπιακούς Αγώνες σε μία πόλη όπως το Σικάγο από την οποία προέρχεται ο νέος πρόεδρος Μπαράκ Ομπάμα. Ο Ομπάμα είναι σίγουρο ότι θα παίξει ρόλο στην υποψηφιότητα, τις τελευταίες ημέρες κατά τα πρότυπα του Τόνι Μπλερ που πήρε το αεροπλάνο και πήγε το 2005 στη Σιγκαπούρη μία μέρα πριν από την ανάθεση των Αγώνων του 2012 και είχε πολλές συναντήσεις με μέλη της ΔΟΕ.\nΌλα αυτά θα γίνουν τον Οκτώβριο στην Κοπεγχάγη. Το προσεχές διάστημα πάντως η Επιτροπή Αξιόγησης της ΔΟΕ θα βρεθεί για ένα τριήμερο στην αμερικανική μεγαλούπολη και σίγουρα δεν θα δει μόνο τα οικονομικά στοιχεία που δείχνουν εντυπωσιακά, αλλά και τα τεχνικά στοιχεία.\nΣύμφωνα με τον φάκελο υποψηφιότητας το Σικάγο προβλέπει ότι θα δαπανήσει για τη διοργάνωση 3,78 δις δολ. όταν το Τόκιο είναι στα 2,864 δις και η Μαδρίτη στα 2,666 δις δολ. Και σα να μην φτάνει το μεγάλο αυτό ποσό διαθέτουν και «δίχτυ ασφαλείας» ακόμα ένα δις. που αφορά ασφάλιστρα και άλλες καλύψεις.\nΣε αυτά τα ποσά δεν περιλαμβάνεται η κατασκευή του Ολυμπιακού Χωριού (1η φωτό) κόστους 976 εκατ. δολ. που θα φιλοξενήσει 17.000 αθλητές θα κατασκευαστεί με χρήματα της ιδωτικής πρωτοβουλίας και στη συνέχει θα γίνουν κατοικίες. Τα πολυόροφα κτίρια όπως τα έχουν αυτή τη στιγμή στο μυαλό τους είναι στη νότια πλευρά της πόλης πάνω στη λίμνη και σε απόσταση 15 από το 90% των εγκαταστάσεων.\nΕντυπωσιακή είναι και η πρόταση για την κωπηλασία (2η φωτό), κάτι που θα αρέσει και στον Ντένις Όσβαλντ ελεγκτή της Αθήνας για τους Ολυμπιακούς του 2004 και προέδρου της Παγκόσμιας Κωπηλατικής Ομοσπονδίας. Οι αγώνες θα γίνουν κατά μήκος της παραλίας της λίμνης στην περιοχή με τους ουρανοξύστες και θα είναι ορατοί απ’ όλα τα γραφεία.\nΣτο φάκελο των 600 σελίδων οι Αμερικανοί απαντούν σε 227 θέματα ανάμεσά τους και για τις τιμές των εισιτηρίων των τελετών έναρξης και λήξης που θα έχουν μέση τιμή 1.216 και 1.000 δολ. αντίστοιχα. Όσο για τα αθλήματα της κολύμβησης και του μπάσκετ που είναι υψηλής τηλεθέασης αλλά και ενδιαφέροντος η μέση τιμή στα εισιτήρια είναι 141 δολ.\nΑναρτήθηκε από G2 στις 23:37


Υδροξείδιο του Βαρίου 250gr | Ο δρόμος για την επιστήμη\nHome / Προϊόντα / ΧΗΜΙΚΑ ΑΝΤΙΔΡΑΣΤΗΡΙΑ / ΒΑΣΕΙΣ / Υδροξείδιο του Βαρίου 250gr\nο υδροξείδιο του βαρίου είναι μια χημική ένωση με τον χημικό τύπο Ba(OH)2 και σε ένυδρες μορφές Ba(OH)2(H2O)x.\nΤο υδροξείδιο του βαρίου μπορεί να παρασκευαστεί διαλύοντας το οξείδιο του βαρίου (BaO) στο νερό:\nΚρυσταλλώνεται ως οκταένυδρο, που μετατρέπεται σε μονοένυδρο με θέρμανση στον αέρα. Στους 100 °C στο κενό, το μονοένυδρο δίνει υδροξείδιο του βαρίου δίνει BaO. Το μονοένυδρο ακολουθεί μια στρωματική δομή (δείτε την παραπάνω εικόνα). Τα κέντρα του Ba2+ ακολουθούν μια τετραγωνική αντιπρισματική γεωμετρία. Κάθε κέντρο Ba2+ συνδέεται με δύο προσδέτες νερού και έξι προσδέτες υδροξειδίου, που γεφυρώνονται αντίστοιχα με διπλό και τριπλό δεσμό με τις γειτονικές θέσεις κέντρων του Ba2+. Στο οκταένυδρο, τα μεμονωμένα κέντρα του Ba2+ έχουν πάλι οκτώ υποκαταστάτες, αλλά δεν μοιράζονται τους προσδέτες.\nΣφαίρα συναρμογής γύρω από μεμονωμένο ιόν βαρίου στο Ba(OH)2.H2O.\nΒιομηχανικά, το υδροξείδιο του βαρίου χρησιμοποιείται ως πρόδρομη ένωση για άλλες ενώσεις του βαρίου. Η μονοένυδρη ένωση χρησιμοποιείται για να αφυδατώσει και να αφαιρέσει θειικά από διάφορα προϊόντα. Αυτή η εφαρμογή εκμεταλλεύεται την πολύ χαμηλή διαλυτότητα του θειικού βαρίου. Αυτή η βιομηχανική εφαρμογή έχει επίσης και εργαστηριακές χρήσεις.\nΤο υδροξείδιο του βαρίου χρησιμοποιείται στην αναλυτική χημεία για την τιτλοδότηση των ασθενών οξέων, ιδιαίτερα των οργανικών οξέων. Το καθαρό υδατικό του διάλυμα εγγυάται ότι είναι ελεύθερο από ανθρακικά, αντίθετα με τα διαλύματα του υδροξειδίου του νατρίου και του υδροξειδίου του καλίου, επειδή το ανθρακικό βάριο είναι αδιάλυτο στο νερό. Αυτό επιτρέπει τη χρήση δεικτών όπως η φαινολοφθαλεΐνη ή η θυμολοφθαλεΐνη (με αλλαγές αλκαλικού χρώματος) χωρίς τον κίνδυνο σφαλμάτων τιτλοδότησης λόγω της παρουσίας ανθρακικών ιόντων, που είναι πολύ λιγότερο βασικά.\nΤο υδροξείδιο του βαρίου χρησιμοποιείται κάποιες φορές στην οργανική σύνθεση ως ισχυρή βάση, π.χ. στην υδρόλυση των εστέρων και των νιτριλίων.\nΤο υδροξείδιο του βαρίου έχει χρησιμοποιηθεί για να υδρολύσει μία από τις δύο ισοδύναμες εστερομάδες στη ενδεκανοϊκό διμεθύλιο.\nΤο υδροξείδιο του βαρίου χρησιμοποιείται, επίσης, στην αποκαρβοξυλίωση των αμινοξέων ελευθερώνοντας ανθρακικό βάριο στη διεργασία.\nΧρησιμοποιείται, επίσης, στην παρασκευή της κυκλοπεντανόνης, της διακετονικής αλκοόλης και της D-γκουλονικής γ-λακτόνης.\nΤο υδροξείδιο του βαρίου αποσυντίθεται σε οξείδιο του βαρίου όταν θερμανθεί στους 800 °C. Η αντίδραση με διοξείδιο του άνθρακα δίνει ανθρακικό βάριο. Το υδατικό του διάλυμα, όντας πολύ αλκαλικό, υφίσταται αντιδράσεις εξουδετέρωσης από οξέα. Συνεπώς, σχηματίζει θειικό βάριο και φωσφορικό βάριο με το θειικό και το φωσφορικό οξύ, αντίστοιχα. Η αντίδραση με υδρόθειοπαράγει θειούχο βάριο. Η καθίζηση πολλών αδιάλυτων, ή λιγότερο διαλυτών αλάτων του βαρίου, μπορεί να δώσει αντίδραση διπλής αντικατάστασης, όταν το υδατικό διάλυμα του υδροξειδίου του βαρίου αναμειγνύεται με πολλά διαλύματα αλάτων άλλων μετάλλων. \nΟι αντιδράσεις του υδροξειδίου του βαρίου με άλατα αμμωνίου είναι ισχυρά ενδόθερμες. Η αντίδραση του οκταένυδρου υδροξειδίου του βαρίου με χλωριούχο αμμώνιο ή θειοκυανικό αμμώνιο χρησιμοποιείται συχνά ως μια χημική επίδειξη στην τάξη, που παράγει θερμοκρασίες αρκετά χαμηλές για να παγώσει το νερό και αρκετό νερό για να διαλύσει το τελικό μείγμα.\nΤο υδροξείδιο του βαρίου παρουσιάζει τους ίδιους κινδύνους όπως οι άλλες ισχυρές βάσεις και όπως οι άλλες υδατοδιαλυτές ενώσεις του βαρίου: είναι διαβρωτικό και τοξικό\nΑριθμός RTECS CQ9200000\nΜοριακή μάζα 171,34 g/mol (άνυδρο)\n189,355 g/mol (μονοένυδρο)\n315,46 g/mol (οκταένυδρο)\nΠυκνότητα 3,743 g/cm3 (μονοένυδρο)\n2,18 g/cm3 (οκταένυδρο, 16 °C)\nΣημείο τήξης 78 °C (172 °F; 351 K) (οκταένυδρο)\n300 °C (μονοένυδρο)\n407 °C (άνυδρο)\nΣημείο βρασμού 780 °C (1.440 °F; 1.050 K)\nΔιαλυτότητα στο νερό μάζα του BaO (όχι του Ba(OH)2):\nΒασικότητα (pKb) -2,02\nΦράσεις-S S2, S28\nΥπεροξείδιο του βαρίου\nΕκτός αν σημειώνεται διαφορετικά, τα δεδομένα αφορούν υλικά υπό κανονικές συνθήκες (25°C, 100 kPa)\nΔώστε πρώτος μία αξιολόγηση “Υδροξείδιο του Βαρίου 250gr” Ακύρωση απάντησης


Βραδιές όπερας… στο σπίτι: Δείτε τις πιο διάσημες παραστάσεις όπερας από όλο τον κόσμο, δωρεάν - Monopoli.gr\nΒραδιές όπερας… στο σπίτι: Δείτε τις πιο διάσημες παραστάσεις όπερας από όλο τον κόσμο, δωρεάν\nO Πάρσιφαλ του Βάγκνερ από τη Κρατική Όπερα της Βιέννης\nΚαθώς οι Όπερες και οι συναυλιακοί χώροι παραμένουν κλειστά για το κοινό, όλο και περισσότερες πρωτοβουλίες αναδύονται για την ψυχαγώγηση του κοινού από το σπίτι. Συγκεκριμένα, διάσημες ευρωπαϊκές -και όχι μόνο- Όπερες έχουν ήδη αρχίσει να προβάλλουν παλιότερες παραστάσεις τους δωρεάν, ενώ πολλές άλλες ακολουθούν το παράδειγμα.\nΔΙΑΒΑΣΤΕ ΑΚΟΜΑΔιάσημες παραστάσεις της Μητροπολιτικής Όπερας της Νέας Υόρκης δωρεάν στις οθόνες μας12.09.2018\nΑν, λοιπόν, είστε λάτρης της όπερας, τότε συνεχίστε στην ανάγνωση! Έχουμε συγκεντρώσει όλες τις μεγάλες Όπερες της Ευρώπης και του κόσμου που διαθέτουν online τις παραστάσεις τους για το κοινό, καθώς και τις streaming υπηρεσίες και κανάλια που προσφέρουν δωρεάν τα ψηφιοποιημένα αρχεία τους. Η λίστα θα ανανεώνεται συνεχώς!\nΡωμαίος και Ιουλιέτα, Μητροπολίτικη όπερα Νέας Υόρκης\nΗ Μητροπολιτικη Όπερα της Ν. Υόρκης ήταν από τις πρώτες όπερες που αποφάσισαν να διαθέσουν δωρεάν τις παραστάσεις τους στο διαδίκτυο. Κάθε απόγευμα, λοιπόν, στις 2 το πρωί ώρα Ελλάδος κάνει streaming παλιές παραγωγές της. Αυτές οι παραστάσεις παραμένουν διαθέσιμες για 24 ώρες στην ιστοσελίδα της, στο διαδικτυακό κανάλι Live in HD.\nΜέχρι σήμερα, 8 Απριλίου, μπορείτε να δείτε την όπερα «Το κορίτσι της Δύσης» του Πουτσίνι. Την υπόλοιπη εβδομάδα θα ανέβουν οι εξής παραστάσεις: Ο Φάλσταφ του Βέρντι (9 Απριλίου), ο Πάρσιφαλ του Βάγκνερ (10 Απριλίου), το σαιξπηρικό Ρωμαίος και η Ιουλιέτα (11 Απριλίου), ο Δον Πασκουάλε του Γκαετάνο Ντονιτσέττι (12 Απριλίου), καθώς και η παράσταση Έτσι κάνουν όλες (Così fan tutte) του Μότσαρτ (13 Απριλίου).\nH όπερα του Χαίντελ, Acis and Galatea\nΗ Βασιλική Όπερα θα προσφέρει ένα δωρεάν πρόγραμμα επιλεγμένων παραστάσεων όπερας και μπαλέτου. Οι παραστάσεις της διάσημης όπερας θα είναι διαθέσιμα τόσο στο Facebook της, όσο και στον λογαριασμό της στο YouTube, 9 το βράδυ (ώρα Ελλάδος). Αυτή την εβδομάδα, την Παρασκευή 10 Απριλίου θα ανέβει η παράταση όπερας Έτσι κάνουν όλες (Così fan tutte) του Μότσαρτ. Έχουν ήδη ανέβει και είναι διαθέσιμες η όπερα του Χαίντελ, Acis and Galatea.\nΌπερα online: Ευγένιος Ονέγκιν, Τσαικόφσκι\nΗ Εθνική Όπερα της Ολλανδίας έχει ανεβάσει ήδη δύο πολύ σημαντικές παραγωγές της στο κανάλι της στο YouTube. Μπορείτε να δείτε την παγκόσμια πρεμιέρα της παράστασης «Ritratto» του William Jeth, που δεν πρόλαβε να δει το κοινό λόγω του κορονοϊού. Έχει ανέβει επίσης ο «Ευγένιος Ονέγκιν» του Τσαικόφσκι, μια καταπληκτική παραγωγή του 2019. Και οι δύο παραστάσεις έχουν ανέβει με αγγλικούς υπότιτλους. Μείνετε συντονισμένοι στο κανάλι της όπερας στο YouTube, για τις επόμενες παραστάσεις που θα ανεβάσει online.\nΚάθε μέρα, η Κρατική όπερα της Βιέννης ανεβάζει και από μία παράσταση όπερας στην streaming πλατφόρμα της. Προς το παρόν έχουν ανέβει η παιδική παράσταση «Σταχτοπούτα,» το σαιξπηρικό «Όνειρο θερινής νυχτός,» η παιδική παράσταση «Η μικρή πονηρή αλεπού» του Λέος Γιάνατσεκ και ο Αριοδάντης του Χαίντελ. Τις επόμενες ημέρες θα ανέβουν ο Πάρσιφαλ του Βάγκνερ (9 Απριλίου), η παιδική παράσταση «Οι Νεράιδες» των Βάγκνερ και φον Βέμπερ (10 Απριλίου) και πολλές ακόμα παραστάσεις. Δείτε ολόκληρο πρόγραμμα εδώ. Το μόνο που χρειάζεται να κάνετε είναι να δημιουργήσετε δωρεάν έναν λογαριασμό στην πλατφόρμα της Όπερας.\nΕθνική Όπερα των Βρυξελλών (La Monnaie)\nΗ «Aida» του Giuseppe Verdi, σε σκηνοθεσία Στάθη Λιβαθινού\nΗ διάσημη Όπερα των Βρυξελλών, La Monnaie, έχει δημιουργήσει μια «εικονική σεζόν» με 7 πρόσφατες εμβληματικές παραγωγές της. Ανάμεσά τους και τη δημοφιλή όπερα του Giuseppe Verdi, «Aida», σε σκηνοθεσία Στάθη Λιβαθινού, η οποία είχε ανέβει στη σκηνή της La Monnaie το 2017 αποσπώντας διθυραμβικές κριτικές. Έχουν ανέβει επίσης οι παραστάσεις: Tristan und Isolde, Macbeth Underworld υπό τις οδηγίες του διάσημου Γάλλου συνθέτη Pascal Dusapin, καθώς και η La Gioconda). Δυστυχώς δεν έχουν όλες οι παραστάσεις αγγλικούς υπότιτλους. Όλες αυτές οι παραστάσεις είναι διαθέσιμες και στο κανάλι της όπερας στο YouTube.\nΌπερα online: L’elisir d’amore (2015)\nΗ Κρατική όπερα της Βαυαρίας κάνει livestream παλιές της παραστάσεις, καθώς και μουσικά κονσέρτα. Αυτή τη στιγμή μπορείτε να δείτε την παράσταση L’elisir d’amore του Γκαετάνο Ντονιτσέττι, μια παραγωγή του 2015. Η συγκεκριμένη παράσταση θα είναι διαθέσιμη μέχρι τις 18 Απριλίου. Για όλες τις υπόλοιπες παραστάσεις που θα ανέβουν στο μέλλον δείτε το πρόγραμμα εδώ.\nΘέατρο Μάσιμο του Παλέρμο\nΌπερα online: «Χειμερινό ταξίδι» στο Θέατρο Μάσιμο\nΤο Θέατρο Μάσιμο του Παλέρμο προσφέρει μια σειρά από κονσέρτα και πρόσφατες παραγωγές όπερας, που μπορείτε να παρακολουθήσετε on demand. Αυτή τη στιγμή, μπορείτε να δείτε τον Μακβεθ, την Traviata, τον Κουρέα της Σεβίλλης, αλλά και το συγκλονιστικό «Χειμερινό Ταξίδι» μια ιστορία πολύ επίκαιρη με θέμα το μεταναστευτικό. Επισκεφτείτε την ιστοσελίδα του θεάτρου για τις επόμενες παραστάσεις.\nΘέατρο Regio στο Τορίνο\nΌπερα online: Madame Butterfly στο Θέατρο Regio του Τορίνο\nΤο Teatro Regio in Turin haέχει δημιουργήσει μια ολόκληρη playlist στο κανάλι του στο YouTube, με τίτλο Opera on the Sofa. Εκεί θα βρείτε ιστορικές παραγωγές του θεάτρου. Μεταξύ αυτών το Nabucco του Βέρντι, την Madame Butterfly, την Κάρμεν και πολλά ακόμη.\nΗ θρυλική Εθνική Όπερα του Παρισιού (Opéra national de Paris), σε συνεργασία με την γαλλική ραδιοτηλεόραση, προσφέρει τις εμβληματικές της παραστάσεις δωρεάν και online σε όλο τον κόσμο στην ιστοσελίδα της. Το πρόγραμμα έχει ως εξής: Ο Κουρέας της Σεβίλλης (2014): 6 έως 12 Απριλίου, Σταχτοπούτα: 18 Απριλίου έως 19 Ιουνίου, Τα Παραμύθια του Χόφμαν (2016): 20 έως 26 Απριλίου, Κάρμεν (2017): 27 Απριλίου έως 3 Μαϊου.\n«Η στέψη της Ποππαίας» του Μοντεβέρντι\nΟ κύκλος «Μένουμε σπίτι – Βλέπουμε Μέγαρο» συνεχίζεται με τις παραστάσεις: «Η στέψη της Ποππαίας» η αριστουργηματική μπαρόκ όπερα του Κλάουντιο Μοντεβέρντι (από 8 Απριλίου), την «Ηλέκτρα» με την Αγνή Μπάλτσα ως Κλυταιμνήστρα (11 Απριλίου) και το γκαλά όπερας «La Diva: 40 χρόνια» που είναι αφιερωμένο στη Μαρία Κάλλας με τη σοπράνο Ντινάρα Αλίεβα (Κυριακή του Πάσχα 19 Απριλίου). Τις παραστάσεις θα τις βρείτε στην ιστοσελίδα του Μεγάρου.\nΑπολαύστε δωρεάν, κάθε Τετάρτη και Σάββατο, παραγωγές που σας ενθουσίασαν και θέλατε να ξαναδείτε ή που δεν προλάβατε όταν αυτές παρουσιάστηκαν στο Μέγαρο Μουσικής Αθηνών. Το υπόλοιπο πρόγραμμα εδώ.\nΗ όπερα για παιδιά «Η Βασίλισσα του Χιονιού» του Θοδωρή Αμπαζή στο Θέατρο Απόλλων\nΗ όπερα για παιδιά «Η Βασίλισσα του Χιονιού», του Θοδωρή Αμπαζή, όπως παρουσιάστηκε στο Θέατρο Απόλλων της Πάτρας, τον Δεκέμβριο του 2014, είναι επίσης διαθέσιμη online, για δωρεάν παρακολούθηση. Η παράσταση, η οποία είχε παρουσιαστεί το Νοέμβριο του 2014 στην παιδική σκηνή του ΔΗ.ΠΕ.ΘΕ. Πάτρας και στη Στέγη Γραμμάτων και Τεχνών, τον Δεκέμβριο του 2015, βασίζεται στο αγαπημένο παραμύθι του Χανς Κρίστιαν Άντερσεν. Τη σκηνοθεσία και την πρωτότυπη μουσική αυτής της όπερας για παιδιά έχει υπογράψει ο Θοδωρής Αμπαζής, ενώ το λιμπρέτο η Σοφιάννα Θεοφάνους.\nΟ Δήμος Αθηναίων στηρίζει την πρωτοβουλία «Μένουμε Σπίτι» με 3 δωρεάν όπερες\nΗ Εύθυμη Χήρα, του Franz Lehár\nΟ Οργανισμός Πολιτισμού, Αθλητισμού και Νεολαίας Δήμου Αθηναίων (ΟΠΑΝΔΑ) προσφέρει δωρεάν online παρακολούθηση στις τρεις οπερέτες που ανέβηκαν με μεγάλη επιτυχία στο Ολύμπια, Δημοτικό Μουσικό Θέατρο «Μαρία Κάλλας» κατά τις καλλιτεχνικές περιόδους 2018 – ’19 & 2019 – ’20, στηρίζοντας την εκστρατεία «Μένουμε Σπίτι». Πρόκειται για τις παραστάσεις «Η Εύθυμη Χήρα», του Franz Lehár (διαθέσιμο από 7 Απριλίου), καθώς και «Η Ωραία Ελένη» και «Ο Ορφέας στον Άδη» του Jacques Offenbach. Μέσα από την ιστοσελίδα www.opanda.gr μπορεί το κοινό να απολαύσει δωρεάν τις οπερέτες.\nΚαι δύο streaming υπηρεσίες\nΤις μεγαλύτερες παραγωγές όπερας, μπορείτε επίσης να τις παρακολουθήσετε στην διάσημη streaming πλατφόρμα αποκλειστικά για όπερες, operavision.eu. Το Opera Vision προσφέρει μια σειρά από εκπληκτικές ευρωπαϊκές οπερες, διαθέσιμες δωρεάν. Κάθε 3-4 μέρες ανεβαίνει και μία καινούρια παραγωγή, τις οποίες μπορείτε να παρακολουθήσετε και στο κανάλι τους στο YouTube.\nΆλλη μία streaming πλατφόρμα είναι και η Marquee TV που έχει επεκτείνει την δωρεάν δοκιμή της στις 30 ημέρες, δίνοντας μας έτσι την ευκαιρία να παρακολουθήσουμε μια σειρά από εμβληματικές παραστάσεις για έναν ολόκληρο μήνα. Μεταξύ άλλων προσφέρει παραστάσεις του φεστιβάλ Glyndebourne, της Όπερας North και του φεστιβάλ Aldeburgh.\nTAGS: freeOnlineδωρεάνδωρεάν θέατροδωρεάν όπεραεθνική όπερα βρυξελλώνθέατροΜένουμε Σπίτιμητροπολιτική όπερα νέας υόρκηςόπεραόπερα onlineπαραστάσεις online


ΒΕΛΤΑΝΙΩΤΗΣ: «ΔΕΝ ΔΙΕΚΔΙΚΩ ΤΙΠΟΤΑ» ~ ΤΑ ΝΕΑ ΤΗΣ ΕΠΣΑΝΑ\n9/15/2015 06:01:00 μ.μ. ΤΑ ΝΕΑ ΤΗΣ ΕΠΣΑΝΑ No comments\nΑπαντώντας στα σχόλια των «Νέων της ΕΠΣΑΝΑ» για την κίνηση ανατροπής που επιχειρείται από μέλη του Δ.Σ. κατά του προέδρου Γ. Παπαμακάριου, ο Δημήτρης Βελτανιώτης μας δήλωσε τηλεφωνικά: «Δεν με ενδιαφέρει η θέση του προέδρου, ούτε θα την διεκδικήσω στις προσεχείς αρχαιρεσίες. Με έχει απογοητεύσει -για να μην πω μ’ έχει αηδιάσει- πλήρως η συμπεριφορά του κ. Παπαμακάριου, ο οποίος ενώ συνομιλούσε μαζί μου, έκανε παράλληλες συνεννοήσεις και με αυτούς που έλεγε ότι δεν ήθελε να …βλέπει»!\nΟ πρώην πρόεδρος της ΕΠΣΑΝΑ Δ. Βελτανιώτης, διευκρίνισε επίσης ότι παραιτήθηκε από την θέση του προέδρου (προ τριετίας) για λόγους ευθιξίας, κι επειδή ήθελε η Ένωση να είναι «καθαρή» έναντι της ΕΠΟ. Δεν περίμενε, όμως, την συμπεριφορά του (διαδόχου του) Γ. Παπαμακάριου, που «πούλησε τους φίλους του και μιλούσε με τους άλλους της αντιπολίτευσης»!\nΤώρα -συνέχισε ο κ. Βελτανιώτης- το «κακό παράγινε, με το δούλεμα όλων για να κρατήσει πάση θυσία την καρέκλα του προέδρου… Δεν πρόκειται να παραστώ στην σημερινή και τις επόμενες συνεδριάσεις του Δ.Σ., εκτός αν χρειασθεί να ψηφίσω για νέο πρόεδρο! Τότε θα πάω και θα ψηφίσω “λευκό”, επειδή του το χρωστάω», κατέληξε στα λεγόμενά του ο Δημήτρης Βελτανιώτης, ο οποίος ήταν κατηγορηματικός ότι δεν θέλει και δεν πρόκειται να ασχοληθεί με το παρασκήνιο των παραγόντων της Ένωσης, για την δημιουργία κλίματος αναταραχής.


Λεπτομέρειες για το ραντάρ ελέγχου πυρός Mildar του ATAK-2 από την Meteksan - Defence Review\nΛεπτομέρειες για το ραντάρ ελέγχου πυρός Mildar του ATAK-2 από την Meteksan\nHome /Αμυντική Βιομηχανία/Τουρκία/Λεπτομέρειες για το ραντάρ ελέγχου πυρός Mildar του ATAK-2 από την Meteksan\n26 Αυγούστου 2019 11:56\nΗ τουρκική Meteksan έδωσε στη δημοσιότητα λεπτομέρειες σχετικά με το ραντάρ ελέγχου πυρός Mildar, το οποίο προορίζεται για το υπό ανάπτυξη επιθετικό ελικόπτερο ATAK-2. Το Mildar θα είναι τοποθετημένο πάνω από το κύριο στροφείο, όπως είναι το Longbow των AH-64 Apache και θα έχει μέγιστο βεληνεκές 27 χιλιόμετρα. Επίσης, στη διαμόρφωση ακολουθίας του ανάγλυφου του εδάφους, το Mildar θα έχει μέγιστο βεληνεκές 2,5 χιλιόμετρα. Το ραντάρ θα έχει την ικανότητα εντοπισμού και ανίχνευσης 150 στόχων ταυτόχρονα.\nTo σχετικό συμβόλαιο ανάπτυξης του ATAK-2 υπογράφηκε στα τέλη Φεβρουαρίου, μεταξύ της Προεδρίας Αμυντικής Βιομηχανίας (SSB) και της (Turkish Aerospace Industries). Ανεπίσημα το πρόγραμμα είχε ξεκινήσει το Νοέμβριο του 2017, όταν η TAI ανακοίνωσε την έναρξη του προγράμματος σχεδίασης ΑΤΑΚ-2, το οποίο αναμένεται να είναι μια μεγαλύτερης και βαρύτερης έκδοσης του T-129, με μέγιστο βάρος απογείωσης 8 τόνους.\nΛαθρομετανάστες επιτέθηκαν σε αστυνομικούς στη Σύμη\nTAGS: ATAK-2 Meteksan Mildar


2009 Ιανουαρίου 09 «Greek University Reform Forum Greek University Reform Forum\nΚαι στα σχολικά βιβλία εμπλέκεται ο Δ.Ο. Λαμπράκη Παρασκευή, Ιαν. 9 2009\nΓενικά Θεμης Λαζαριδης 12:06 μμ\nΤο είδα εδώ και δεν μπορούσα να το πιστέψω. Αλλά είναι αλήθεια. Τα περισσότερα σχολικά βιβλία σήμερα παράγονται από την εταιρεία Ελληνικά Γράμματα, η οποία ανήκει στον ΔΟΛ. Ακούω ότι η διαβούλευση για την ανάθεση αυτή έγινε επι υπουργείας Ευθυμίου και είχε ξεσηκώσει τότε πολλές αντιδράσεις. Δεν γνωρίζω πότε υπεγράφη η συμφωνία. Ο δήθεν «νταβατζομάχος» Καραμανλής τι έκανε περί αυτού;\nΤι θα μπορούσε να κάνει η νέα ηγεσία του ΥΠΕΠΘ Παρασκευή, Ιαν. 9 2009\nΓενικά Θεμης Λαζαριδης 12:13 πμ\nΟ νέος ΥΠΕΠΘ Αρης Σπηλιωτόπουλος ξεκίνησε την θητεία του χαϊδεύοντας τα αυτιά των νέων. «Αναλαμβάνω σε μια κρίσιμη περίοδο, η οποία είναι εξαιρετικά φορτισμένη. Υπάρχει οργή και θυμός για τη διάψευση των προσδοκιών, που δημιουργεί κλίμα έντασης. Καλά κάνουν και αμφισβητούν οι νέοι, καλά κάνουν και μας αμφισβητούν. Η αμφισβήτηση ανοίγει νέους ορίζοντες. Είναι το οξυγόνο μιας κοινωνίας» δήλωσε. Κατανοητό. Μια βασική του αποστολή φαίνεται να είναι η διαχείριση της τρέχουσας αναταραχής.\n47 Σχόλια »\nΗ τελευταία συνέντευξη του Einstein και η εθνική φαντασιοπληξία


Νόσος Αλτσχάιμερ και κληρονομικότητα – Alzheimer Athens\nΟι αιτίες της νόσου Αλτσχάιμερ που είναι η συχνότερη μορφή άνοιας και ευθύνεται για το 60-70% των περιπτώσεων, δεν είναι συνολικά γνωστές. Η νόσος Αλτσχάιμερ έχει πολύπλοκη αιτιολογία που περιλαμβάνει την αλληλεπίδραση γενετικών και περιβαλλοντικών παραγόντων. Διακρίνεται στην κληρονομική ή οικογενή και στη σποραδική.\nΗ σπάνια οικογενής μορφή της νόσου αντιπροσωπεύει το 1-2% του συνόλου των περιπτώσεων άνοιας, κληρονομείται από γενιά σε γενιά με αυτοσωμικό επικρατητικό τρόπο (μεταδίδεται με πιθανότητα 50% από τους γονείς στα παιδιά) και εκδηλώνεται σε νεαρά ηλικία (πχ ηλικία 50, 40 ή και 30 ετών). Η εμφάνιση της οικογενούς μορφή συνδέεται με μεταλλάξεις σε 3 γονίδια: APP, PS1 και PS2.\nΗ σποραδική μορφή της νόσου αφορά στο 98-99% των περιπτώσεων και εμφανίζεται σε ηλικίες άνω των 65 ετών. Σε αυτήν την περίπτωση, πολυμορφισμοί σε αρκετά γονίδια προδιαθέτουν για την εμφάνιση της νόσου. Τα κυριότερα προδιαθεσικά γονίδια για εμφάνιση νόσου Αλτσχάιμερ είναι τα APOE, CLU(APOJ), PICALM και CR1. Οι πολυμορφισμοί αυτοί δεν είναι ικανοί από μόνοι τους να προκαλέσουν τη νόσο αλλά πρέπει να συνδυαστούν με άλλους παράγοντες όπως η γήρανση, οι ορμονικές ανωμαλίες, η φλεγμονή, ο τραυματισμός του εγκεφάλου , τα υψηλά επίπεδα χοληστερόλης, η οξειδωτική βλάβη και η έλλειψη βιταμινών. Συνολικά ο κίνδυνος νόσησης των πρώτου βαθμού συγγενών των ατόμων με νόσο Αλτσχάιμερ είναι 3-4 φορές μεγαλύτερος από τα άτομα χωρίς οικογενειακό ιστορικό. Επομένως αν κάποιος γνωρίζει ότι έχει προδιάθεση για άνοια πρέπει να αποφασίσει να περιορίσει τους λοιπούς προδιαθεσικούς παράγοντες και να ακολουθήσει ένα τρόπο ζωής που προάγει την υγεία του εγκεφάλου.


Κάθε φορά που αναγκάζομαι να γράψω ή καλύτερα κάθε φορά που αναγκάζομαι να κακοποιήσω λέξεις, πριν καν ανοίξω το word, έχω διαλέξει ή καλύτερα με έχει διαλέξει ένα συγκεκριμένο τραγούδι. Το έχω και παίζει ξανά και ξανά, σαν χαλί σε ραδιοφωνική εκπομπή, μέχρι να πατήσω το Χ και αποθηκεύσω τις αλλαγές.\nΣήμερα μου έμεινε το τραγουδάκι. Κοίταξα καλά καλά το «να αποθηκευτούν οι αλλαγές» και επέλεξα το «όχι». Για λίγο έμεινα να κοιτώ το γκρι του word χωρίς τη λευκή σελίδα μπροστά, αγκαλιά με τις μουτζούρες μου. Έτσι και αλλιώς ό,τι ορνιθοσκαλίσματα και αν έκανα σήμερα, ένα χρώμα μου είχε μείνει για το μολύβι μου. Μαύρο.\nΊσως καμιά φορά χρειάζεται να πατάμε το «όχι» αντί για το αναβλητικό «άκυρο». Ίσως οι άλλοι να μη χρειάζεται πάντα να διαβάζουν αυτά που έχουμε να γράψουμε, όσο μεγάλη και αν είναι η ανάγκη μας. Ίσως καλύτερα να μένει κανένα τραγουδάκι μόνο που και που.\nShe came one morning with a smile\nBut deep inside she didn’t smile\nShe asked for nothing when she came\nAnd I know God I could love her easily\nΑνώνυμος 3 Δεκεμβρίου 2013 - 8:48 μ.μ.\nίσως ναι, καλύτερα, κάποιες φορές\nplaybobill 3 Δεκεμβρίου 2013 - 9:01 μ.μ.\n"αυτά γράφουμε, τα J5 μας", χίλιες φορές καλύτερα


Γιώργος Κωνσταντίνου: «Έχω πολλά κατάλοιπα από συγγενείς μου που χτυπούσαν άσχημα τις γυναίκες» | Zappit\nHome / Ψυχαγωγία / Γιώργος Κωνσταντίνου: «Έχω πολλά κατάλοιπα από συγγενείς μου που χτυπούσαν άσχημα τις γυναίκες»\nΠαρασκευή, 24.12.2021, 12:27\n«Πάντα ήμουν εναντίον της βίας», λέει ο Γιώργος Κωνσταντίνου.\nΣτην εκπομπή «Love it» και τον Ποσειδώνα Γιαννόπουλο έδωσε συνέντευξη ο Γιώργος Κωνσταντίνου. Ο γνωστός ηθοποιός μίλησε για τις καταγγελίες στο χώρο του θεάτρου, για τον Δημήτρη Λιγνάδη, αλλά και για το πάθος που είχε για το τζόγο.\n«Η έγχρωμη εκδοχή της ταινίας “Η δε γυνή να φοβάται τον άνδρα” μου άρεσε, το χρώμα τραβάει πιο πολύ τους νέους. Η σκηνή με το προφιτερόλ ήταν αυτοσχεδιασμός, μου ήρθε εκείνη την ώρα να το κάνω και έγινε χαμός. Όλοι οι άνθρωποι που συνεργάστηκα ήταν σημαντικοί για εμένα. Η Αλίκη Βουγιουκλάκη ήταν ένα χαρισματικό πλάσμα», είπε αρχικά ο Γιώργος Κωνσταντίνου.\nΟ Γιώργος Κωνσταντίνου είπε στη συνέχεια: «Πάντα ήμουν εναντίον της βίας, έχω όμως πολλά κατάλοιπα από συγγενείς μου που χτυπούσαν πάρα πολύ άσχημα τις γυναίκες. Δεν ήξερα όλα αυτά που έγιναν με τις καταγγελίες, όταν έμαθα λεπτομέρειες για αυτά που έκαναν κάποιοι συνάδελφοι κατέρρευσα.\n«Είχα πάθος με τον τζόγο, είναι μια κακή συνήθεια που δημιουργεί μια εξάρτηση, είναι ένα πράγμα τόσο καταστροφικό», πρόσθεσε επίσης ο Γιώργος Κωνσταντίνου.


Αγγελίνα Μάνου\t1 year ago Buzzing κορονοϊός\nΈνα μεγάλο μπράβο κι ένα μεγάλο χειροκρότημα αξίζουν οι γιατροί, οι οποίοι μάχονται καθημερινά για να περιθάλψουν τον κόσμο αλλά και να μην εξαπλωθεί η πανδημία. Το συγκινητικό γράμμα μιας κόρης στην Ιταλίδα νοσοκόμα μαμά της.\nΤα ωράρια είναι εξαντλητικά, δεν υπάρχουν ωράρια, αλλά είναι πάντα εκεί για να προσφέρουν τη βοήθειά τους και να ριχτούν στη μάχη με ό,τι μέσα έχουν. Κι όταν πια επιστρέφουν σπίτι, μπαίνουν σε καραντίνα, στην απομόνωση για να μην κολλήσουν και τα άλλα μέλη στην οικογένεια.\nΗ συγκεκριμένη μαμά εργάζεται σε νοσοκομείο της περιοχής Σενιγκαλία της Ιταλίας και δεν έχει επαφή με την κόρη της. Μένουν σε διαφορετικά δωμάτια, κρατούν τις αποστάσεις τους και λείπουν αφόρητα η μια στην άλλη. Σύμφωνα με τα ιταλικά Μέσα, η νοσοκόμα μαμά βρήκε το γράμμα της κόρης της μετά από το τέλος μιας εξαντλητικής βάρδιας.\nΜου λείπεις πάρα πολύ. Μου λείπουν οι αγκαλιές σου, τα φιλιά σου, τα… Βασικά όλα αυτά που μπορεί να σου λείπουν όταν κάποιος είναι μακριά σου. Όλα τα χάδια σου! Ακόμα και το να βρίσκομαι απλά κοντά σου και να νιώθω ασφάλεια, να αποκοιμιέμαι, γνωρίζοντας ότι είσαι δίπλα μου!. Αυτές τις νύχτες σε νιώθω μακριά μου, γιατί όταν ξυπνάω το πρωί, δεν μπορώ να σε γεμίσω με φιλιά, αλλά μόνο να βρίσκομαι σε απόσταση από σένα. Τα βράδια που μένεις στο σπίτι, δεν μπορώ να κάθομαι πολύ κοντά σου, παρά μόνο σε άλλα δωμάτια, σαν να μην είσαι εδώ. Γι’ αυτόν τον κορονοϊό, ο κόσμος υποφέρει, κι εσύ με τους συναδέλφους σου επίσης υποφέρετε πάρα πολύ! Αλλά παρόλα αυτά, εσύ παραμένεις μαχήτρια, είσαι δυνατή, γενναία! Όταν τελειώσουν όλα θα σε γεμίσω με φιλιά. Σ’ αγαπάω έως το άπειρο! Το κουταβάκι σου. Υ.Γ. Θυμήσου, δε φταις εσύ για ό,τι συμβαίνει, εσύ είσαι μια ηρωίδα!\nPhoto: Claudio Furlan/Lapresse/AP\nΑγγελίνα Μάνου 15 March 2020\nΑκόμη ένας νεκρός απ’ τον κορονοϊό στην Ελλάδα


Τι είναι το Zoom και γιατί δεν πρέπει να το χρησιμοποιείς\nBy Παναγιώτης Σακαλάκης 01/04/2020\nΤο Zoom είναι μια από τις μεγαλύτερες εφαρμογές αυτή την στιγμή για συνομιλείς μέσω βίντεο, για συζητήσεις μέσω chat και για επιχειρηματικά meetings. Παρόλα αυτά, αντιμετωπίζει πάρα πολλά προβλήματα και η ασφάλεια και η ιδιωτικότητα των χρηστών δεν είναι σε καμία περίπτωση ασφαλής.\nΗ πρόσφατη δημοτικότητα του Zoom έφερε γρήγορα στη δημοσιότητα όλα τα προβλήματα που αντιμετωπίζει η υπηρεσία με την ασφάλεια και την ιδιωτικότητα των χρηστών της. Το Intercept ανάφερε πως οι βίντεο-κλήσεις του Zoom δεν έχουν end-to-end κρυπτογράφηση, όπως η εταιρεία ισχυριζόταν, με αποτέλεσμα να μην υπάρχει μεγάλη ασφάλεια και ιδιωτικότητα μεταξύ των κλήσεων.\nΗ Motherboard ανέφερε επίσης πως το Zoom διαρρέει εκατοντάδες χιλιάδες emails των χρηστών του επειδή τα προσωπικά emails αντιμετωπίζονται σαν να ανήκουν στην ίδια εταιρεία.\nΓια την ακρίβεια, τον τελευταίο χρόνο η εταιρεία αντιμετώπιζε τόσα πολλά προβλήματα με την ασφάλεια και την ιδιωτικότητα των χρηστών της, που πλέον σε κάνει να αναρωτιέσαι για το πόσο ασφαλής είσαι χρησιμοποιώντας την, ή ακόμα χειρότερα, πόσο ασφαλές μέρος είναι για παιδιά που την χρησιμοποιούν.\nΗ Apple αναγκάστηκε για να βάλει το πόδι της σε εκατομμύρια Macs μετά από ανακοίνωση ερευτηνών ασφάλειας που βρήκαν πως το Zoom είχε εγκαταστήσει έναν κρυφό web server στα Macs εκατομμυρίων χρηστών. Το Zoom απέτυχε να αφαιρέσει το κρυφό web server εφόσον η εφαρμογή είχε απεγκατασταθεί. Σύμφωνα με τον ερευνητή ασφάλειας, τον Jonathan Leitschuh, αυτός ο web server σήμαινε πως κάθε μολυσμένη ιστοσελίδα είχε την δυνατότητα να ενεργοποιήσει την κάμερα ενός Mac όσο το Zoom ήταν εγκατεστημένο στο λειτουργικό σύστημα. Μάλιστα, ο ερευνητής αρνήθηκε να πληρωθεί για το bug που βρήκε, καθώς αν πληρωνόταν θα έπρεπε να υπογράψει χαρτιά τα οποία θα τον απέτρεπαν απ’ το να μοιραστεί το πρόβλημα ασφάλειας με τον υπόλοιπο κόσμο.\nΤο Zoom έστελνε κρυφά δεδομένα στο Facebook για τα χόμπι των χρηστών του – ακόμα και αν ένας χρήστης δεν είχε λογαριασμό στο Facebook. Η Motherboard ανέφερε πως η iOS εφαρμογή ενημέρωνε το Facebook κάθε φορά που ένας χρήστης άνοιγε την εφαρμογή, ενώ έστελνε πληροφορίες για το μοντέλο συσκευής του, σε ποιον πάροχο κινητής άνηκε και πολλά ακόμα. Το Zoom αφαίρεσε τον κώδικα, αλλά όχι αρκετά γρήγορα για να γλιτώσει την κατηγορηματική αγωγή που έγινε εναντίον του στη Νέα Υόρκη.\nΗ εταιρεία κατηγορήθηκε ξανά όταν είχε το “attendee tracking” χαρακτηριστικό το οποίο όταν ήταν ενεργοποιημένο, έλεγχε τις κινήσεις των χρηστών κάθε φορά που ένας χρήστης έβγαινε από την εφαρμογή την ώρα της κλήσης.\nΗ εταιρεία χρησιμοποίησε επίσης μια περίεργη τεχνική για να εγκαθιστά την Mac εφαρμογή της χωρίς ο χρήσης να κάνει την οποιαδήποτε κίνηση. Σύμφωνα με τον ερευνητή που βρήκε το bug, “Την ίδια τεχνική χρησιμοποιούν και τα malware στο macOS“.\nΕκτός απ’ όλα αυτά, υπάρχει μεγάλη πρόβλημα και με το Zoombombing, το οποίο επιτρέπει σε διάφορους trolls να εισέλθουν σε απροστάτευτες κλήσεις και να αποκτήσουν πρόσβαση δείχνοντας υλικό για ενηλίκους. Το FBI προειδοποίησε τους χρήστες του Zoom για να αλλάξουν τις ρυθμίσεις τους.\nΤο Zoom άλλαξε πρόσφατα την πολιτική απορρήτου του γιατί σύλλεγε δεδομένα και στατιστικά από τους χρήστες του που δεν έπρεπε, όπως για παράδειγμα παρακολουθούσε τα βίντεο, τις σημειώσεις και τις μεταγραφές για λόγους διαφήμισης.\nΈνας ακόμα ερευνητής ασφάλειας βρήκε πως ένα bug στο Zoom δίνει την δυνατότητα στους hackers να βρουν το όνομα και τον κωδικό πρόσβασης των Windows.\nΠολλά σχολεία σε μεγάλες και μικρές πόλις ξεκίνησαν να μπλοκάρουν την υπηρεσία εξαιτίας των προβλημάτων ασφάλειας και ιδιωτικότητας που αντιμετωπίζει.\nΗ Google μπήκε στη λίστα με τις εταιρείες και μπάναρε το Zoom.\nΧιλιάδες κλήσεις στο Zoom είναι διαθέσιμες για να τις παρακολουθεί κάθε άγνωστος.\nΌπως μπορείς εύκολα να καταλάβεις, η υπηρεσία για πάνω από ένα χρόνο τώρα έχει αποδειχθεί πως δεν είναι αξιόπιστη για χρήση. Πολύ απλά, υπάρχουν πάρα πολλά προβλήματα ασφαλείας για θεωρεί άξια προς χρήση.\nΑν ψάχνεις μια εναλλακτική και πιο ασφαλής εφαρμογή για να κάνεις βίντεο-κλήσεις, να συνομιλείς και να κάνεις τα meetings του, τότε μπορείς να χρησιμοποιήσεις το Skype, το Microsoft Teams, το Slack, το WhatsApp ή το FaceTime.\nΑσφάλεια και ΙδιωτικότηταΔωρεάν εφαρμογές\n02/04/2020 8 Λεπτά Ανάγ.


ΔΙΣΚΟΣ Sharon Jones and the Dap-Kings - I learned the hard way | MiC - GREEK MUSIC MAGAZINE\nShe may not be the best lookin' woman I ever did see, nor have the charms of the ladies of high society, but the woman's got soul worth all money and gold... Του Θάνου Σιόντορου\nΗ μάμα Sharon μπορεί πλέον, στην έκτη δεκαετία της ζωής της, να ακουμπήσει αργά αργά το κεφάλι της στον άνετο, καινούριο καναπέ της και να απολαύσει όλα αυτά που τελικά άξιζε και πήρε.\nΑφού είδε να έρχεται επιτέλους η παγκόσμια καλλιτεχνική και εμπορική αναγνώριση, να αποκτά ραδιοφωνικά χιτς (βλ. "100 Days, 100 Nights"), να γυρνά όλον τον κόσμο για ζωντανές εμφανίσεις με εκείνη πρώτο όνομα στη μαρκίζα και να εδραιώνεται αν όχι δίπλα, τουλάχιστον λίγο παρακάτω από τα μεγαθήρια της soul, έφτασε η στιγμή να παραδώσει ένα άλμπουμ απελευθερωμένο και "ώριμο", όσο κι αν αυτό φαντάζει κάπως ειρωνικό σχετικά με την ηλικία της.\nΟι ταχύτητες στο I Learned the Hard Way σπάνια ανεβαίνουν αισθητά, το funk παραμερίζεται και ζητούμενο είναι να αναδειχθεί το μεγαλείο της soul καθεαυτής. Είτε φλερτάρει με το πρωτόλειο rhythm and blues και τον ήχο της Stax, είτε γίνεται αφοπλιστικά μελένια και ζεστή κοιτώντας προς Philadelphia μεριά, είτε αποκτά μια κινηματογραφική υφή αλά Curtis Mayfield, κάνοντας σε να πλάθεις παθιασμένες ιστορίες πίσω από τα κομμάτια.\nΔεν ζορίζεται με λίγα λόγια η Sharon στο τέταρτο της άλμπουμ. Έχει φύγει η αγωνία της, έχει λυθεί η ίδια εντελώς και δεν χρειάζεται σκληρά breaks, εύκολα αναγνωρίσιμες μελωδίες και ένταση για να δείξει ποια είναι. Περιδιαβαίνει με χάρη και άνεση στα μουσικά σοκάκια που γουστάρει και μας δίνει την εντύπωση ότι το απολαμβάνει και με το παραπάνω. Αυτό δεν σημαίνει, σε καμία περίπτωση, ότι έκανε εκπτώσεις ως τώρα ή κάτι ανάλογο, μην παρεξηγηθούμε. Κυρία ήτο και κυρία παραμένει, με κεφαλαίο το Κ.\nΧαλάρωσε η γυναίκα, πώς αλλιώς να το πούμε; Και όλη αυτή η χαλάρωση, ευεργετικά απλώνεται στο I Learned the Hard Way! Και οι Dap-Kings με τη σειρά τους όμως, σε μεγάλα κέφια, θυμούνται ένα κομμάτι του άλλου τους εαυτού, τους Menahan Street Band, κάτι που βγαίνει εμφανώς στο παίξιμο τους. Λιγότερο πάρτυ και περισσότερο συγκέντρωση φίλων. Ρέουσα ατμόσφαιρα, οικειότητα, ελεγχόμενοι καρδιακοί χτύποι και μια αίσθηση σιγουριάς.\nΣτο ξεψάχνισμα του δίσκου τώρα, κρατάμε -με μεγάλη δυσκολία μιας και όλα τα κομμάτια είναι ένα κι ένα- τον απόλυτα εναρμονισμένο με την εποχή (βλ. οικονομική κρίση), ειρωνικό καταπέλτη "Money" [στο δρόμο που είχαν χαράξει παλιότερα ο Barrett Strong με το Money (That's What I Want) και οι Young-Holt Unlimited με το Ain't There Something Money Cant' Buy]. Επίσης, το σκερτσόζικο ομότιτλο, το ορχηστρικό The Reason και φυσικά το τόσο γλυκά κοριτσίστικο Mama Don't Like My Man.\nΣυμπέρασμα; Σα να ξανάγινε πάλι για λίγο κοριτσάκι η μάμα Sharon! Έμαθε προχωρώντας στον δύσκολο δρόμο και αφού εν τέλει έφτασε, μας παραδίδει αυτούσιο όλο το απόσταγμα. Γίνεται να αρνηθούμε;


Run the Himalayas Marathon - Racefinder\nRun the Himalayas Marathon\n14 - 20 Νοεμβρίου 2022\nΏρα έναρξης: Περίπου. 8.00 π.μ.\nΑριθμός θέσεων: Περίπου. Αναμένονται 1000 δρομείς.\nΤο Run the Himalayas Marathon είναι μέρος της σειράς Impact Marathon. Περιγράφει τον εαυτό του ως έναν πραγματικά μοναδικό αγώνα μονοπατιού, σε ένα εκπληκτικό σκηνικό των Ιμαλαΐων.\nΤρέξτε τη Μαραθώνια Διαδρομή των Ιμαλαΐων\nΜε βάση το χωριό Μπατάσε, ο μαραθώνιος ακολουθεί μια δύσκολη διαδρομή. Με 2000 μέτρα αναρρίχησης, περιγράφεται ως «μια βάναυση μάχη ανθρώπου εναντίον φύσης».\nΤρέξτε την είσοδο στον Μαραθώνιο των Ιμαλαΐων\n* Κόστος συμμετοχής (συμπεριλαμβανομένης της διαμονής): Από 695 £ για τον αγώνα συν διαμονή μίας εβδομάδας.\n* Προθεσμία Εγγραφών: Όταν ο αγώνας είναι γεμάτος.\nΕπικοινωνία : Impact Marathon Series\nΤηλ. : ++44 (0)7710 996327\nMont-Blanc Marathon 2022\n26/6/2022 26 Ιουνίου 2022 Ώρα έναρξης: 7:30\nCha Cha Cha Ultra 2022\n17/9/2022 Cha Cha Cha Ultra Ένα\n4/9/2022 Pyrenees Stage Run Το Pyrenees Stage


Χαρδαλιάς: Παρατείνεται το lockdown για μια εβδομάδα - Karfitsa.gr\n4 Μαρτίου 2021, 14:54\nΧαρδαλιάς: Παρατείνεται το lockdown για μια εβδομάδα\n22 Ιανουαρίου 2021, 18:54\nΓια άλλη μία εβδομάδα παρατείνεται το καθολικό απαγορευτικό στην Ελλάδα, όπως ανακοίνωσε πριν από λίγο ο υφυπουργός Πολιτικής Προστασίας και Διαχείρισης Κρίσεων, Νίκος Χαρδαλιάς.\nΣύμφωνα με τον ίδιο, απαγορεύονται οι μετακινήσεις από νομό σε νομό, ισχύει η υποχρέωση αποστολής SMS για τις μετακινήσεις, η απαγόρευση κυκλοφορίας από τις 21:00 έως τις 05:00, ενώ παραμένει υποχρεωτική η χρήση μάσκας σε εσωτερικούς και εξωτερικούς χώρους.\nΌμως, δεν επιτρέπεται το ψάρεμα και το κυνήγι με μοναδική εξαίρεση τρεις Περιφερειακές Ενότητες:\nΣτις παραπάνω περιοχές θα επιτραπεί το κυνήγι αγριόχοιρου εντός περιφερειακής ενότητας και μόνο σε τέσσερα άτομα, δύο σε κάθε αυτοκίνητο. Σημειώνεται, ότι στους παραβάτες, εκτός από τα χρηματικά πρόστιμα, θα αναστέλλονται οι άδειές τους και δε θα έχουν δικαίωμα έκδοσης νέας άδειας για τρία χρόνια.\nΤέλος, από τη Δευτέρα 1 Φεβρουαρίου, ανοίγουν τα καταστήματα ΟΠΑΠ αλλά όχι τα ΟΠΑΠ play, υπό την προϋπόθεση ότι κάτι τέτοιο θα επιτραπεί από τα επιδημιολογικά δεδομένα.\nΜαγιορκίνης: Μειωμένος κατά 30% ο αριθμός των νέων διαγνώσεων στη Θεσσαλονίκη\nΑνοίγουν Γυμνάσια και Λύκεια την 1η Φεβρουαρίου (LIVE η ενημέρωση)


Κατερίνα Ζαρίφη: «Το όνειρό μου είναι να ανοίξω ένα τσιπουράδικο» - Peoplegreece.com\nΚατερίνα Ζαρίφη: «Το όνειρό μου είναι να ανοίξω ένα τσιπουράδικο»\nΔιαβάστε όλη τη συνέντευξη που παραχώρησε στο People.\nΑπό Μαρίνος Βυθούλκας Facebook | 01 Αυγούστου 2019\nΟι ιστορίες της σε κάνουν να γελάς, να βουρκώνεις, αλλά και να συνειδητοποιείς πως η ευτυχία κρύβεται στα απλά πράγματα. Η Κατερίνα, η οποία φέτος παρουσιάζει την πρωινή ψυχαγωγική εκπομπή Καλοκαίρι #not στο Open, μιλάει πρώτη φορά για τον χαμό του πατέρα της, τους τέσσερις πιο επίπονους μήνες της ζωής της, τον σύντροφό της, αλλά και τον ρατσισμό που υφίστανται οι γυναίκες μετά τα σαράντα όταν ακούν την ερώτηση «Γιατί δεν κάνεις παιδί;».\nΈξυπνη, «γρήγορη», ατακαδόρισσα, με άφθονες δόσεις χιούμορ και αυτοσαρκασμού. Αυτές οι λέξεις μου έρχονται κατευθείαν στο μυαλό για μια σύντομη περιγραφή του τι εστί Κατερίνα Ζαρίφη. Επίσης είναι και το κορίτσι-ντούρασελ, καθώς σου δίνει την εντύπωση πως δεν κουράζεται και δεν «μένει» ποτέ από μπαταρίες. Νωρίς το πρωί ραδιόφωνο και μετά στο στούντιο του Open για να καλημερίσει τους τηλεθεατές μέσα από την εκπομπή Καλοκαίρι #not που παρουσιάζει μαζί με τον Παύλο Σταματόπουλο. Η τηλεοπτική της συμπόρευση με το Open ξεκίνησε μόλις πριν από έναν χρόνο, ενώ τον Νοέμβριο του 2018 την είδαμε στο τιμόνι του παιχνιδιού Ποιος Ρωτάει, ένα πρότζεκτ που δεν σημείωσε υψηλά ποσοστά στους πίνακες τηλεθέασης. «Όλοι με ρωτούσαν αν κόπηκε ή όχι. Η συμφωνία μας ήταν να γυριστεί ένας συγκεκριμένος αριθμός επεισοδίων. Βέβαια, όταν κάτι έχει τεράστια επιτυχία, συνήθως σου ζητούν ανανέωση. Δεν μου αρέσει να ωραιοποιώ τις καταστάσεις και να σου πω ότι το παιχνίδι έσκιζε. Τεχνικά, ήταν ένα δύσκολο τηλεπαιχνίδι. Η απόδοση στους πίνακες τηλεθέασης δεν με έριξε. Όχι πως είμαι υπεράνω από τους πίνακες της AGB, αλλά το αποτέλεσμα μου άρεσε και είχα μια καταπληκτική ομάδα. Θεωρώ πως ήταν μια όμορφη τηλεοπτική μου στιγμή και έμεινα απόλυτα ικανοποιημένη από αυτό που προβλήθηκε στον αέρα» λέει με ειλικρίνεια.\nΗ τελευταία σου συμμετοχή σε πρωινή ψυχαγωγική εκπομπή ήταν τη σεζόν 2011-2012 στον ΑΝΤ1 με τη Σίσσυ Χρηστίδου και τον Χρήστο Φερεντίνο. Τι πιστεύεις πως έχει αλλάξει αυτά τα επτά χρόνια στην πρωινή ψυχαγωνική ζώνη;\nΠάρα πολλά πράγματα. Πιστεύω πως ο κόσμος χρειάζεται στην πρωινή ζώνη μια ποικιλία στη θεματολογία, που να περιέχει ψυχαγωγία, αλλά και ενημέρωση, κάτι που δεν ήταν τόσο απαραίτητο στο παρελθόν. Πλέον, ο τηλεθεατής δύσκολα θα κάτσει μπροστά στην τηλεόραση επί τρεις ώρες. Για να τον πείσεις να κάτσει, πρέπει να του δώσεις πληροφορίες όχι μόνο στο κομμάτι της ψυχαγωγίας, αλλά και για το τι συμβαίνει μέσα στην ημέρα και σε άλλους τομείς. Στην πρωινή ζώνη χρειάζεται να είσαι και λίγο ζογκλέρ. Όσον αφορά την εκπομπή μας, μου αρέσει που καταπιανόμαστε με θέματα που άπτονται της επικαιρότητας. Έτσι και ο δικός μας ρόλος αποκτά περισσότερο ενδιαφέρον. Αν μου πρότειναν να είχα έναν ρόλο τύπου «κούκλα-μπούκλα», να μιλάω μόνο για μόδα και τν νέα τάση στα νύχια και τα μαλλιά, δεν θα μπορούσα να τον υπηρετήσω. Εννοείται πως θα κάνουμε και την πλάκα μας. Για παράδειγμα, έχω μια στήλη στην εκπομπή που διαβάζω τα ζώδια και τα αναλύω μέσα από τη δική μου ματιά.\nΈχω πει πως ένας από τους ανθρώπους που θα ήθελα να συνεργαστώ είναι σίγουρα η Κατερίνα Καινούργιου. Κι αυτό γιατί στον αέρα είμαστε δυο εντελώς αντίθετοι άνθρωποι, που μπορεί ο ένας να τρολάρει τον άλλο. Η Κατερίνα είναι μια παρουσιάστρια «κούκλα-μπούκλα», που δέχεται, όμως, την πλάκα. Είναι ένας ακομπλεξάριστος άνθρωπος και μπορεί να πάει μια κουβέντα, ένα βήμα παρακάτω στον τηλεοπτικό αέρα. Τώρα, όσον αφορά σε αυτό που με ρώτησες, θα σου πως ότι δεν έχει γίνει καμία επίσημη κουβέντα με τη διοίκηση του καναλιού.\nΣου έχει τύχει αυτά τα χρόνια να πεις από μέσα σου «Πού έμπλεξα. Δεν συνεργάζομαι ξανά μαζί του/της»;\nΔεν έχω δουλέψει με ανθρώπους που πραγματικά να σιχαίνονται ο ένας τον άλλο. Δεν νομίζω πως θα μπορούσα να τα βγάλω και πέρα. Σίγουρα, όμως, δεν θα έκανα πράγματα τα οποία δεν με εκφράζουν. Ο κόσμος της τηλεόρασης δεν είναι αγγελικά πλασμένος. Σαφώς και έχω περάσει δύσκολες στιγμές. Το έχεις βιώσει και εσύ. Το επάγγελμά μας είναι ψυχοφθόρο και κάπως σχιζοφρενικό από μόνο του. Είσαι μπροστά από έξι κάμερες όπου πρέπει κάθε μέρα να δίνεις τον καλύτερό σου εαυτό. Είναι λίγο σουρεάλ ως επάγγελμα.\nΠοια ήταν η πιο δύσκολη περίοδος της ζωής σου που έπρεπε να φαίνεται χαμογελαστή, ενώ στην πραγματικότητα δεν ήσουν;\nΤυχαίνει σήμερα που μιλάμε να συμπληρώνονται πέντε χρόνια από τον θάνατο του μπαμπά μου. Έφυγε από τη ζωή το καλοκαίρι του 2014. Σου κάνω αυτό τον πρόλογο, για να σου διηγηθώ την εξής ιστορία: Είναι 26 Μαρτίου 2014. Είμαι στην εκπομπή της Ελένης Μενεγάκη και γιορτάζουμε τα γενέθλιά μου. Είχαμε τόσο δαιμονισμένο κέφι, που με τρόμαξε. Μόλις τελείωσε η εκπομπή, με πήρε τηλέφωνο η μητέρα μου και μου είπε πως πρέπει να έρθει ο πατέρας μου στην Αθήνα για εξετάσεις γιατί κάτι δεν πάει καλά. Εκεί μου κόπηκαν τα πόδια. Από το απίστευτο κέφι βούτηξα μέσα στον Καιάδα. Το διάστημα από εκείνη την ημέρα μέχρι και το καλοκαίρι που τον χάσαμε ήταν πολύ δύσκολο και επίπονο. Ο πατέρας μου δεν γνώριζε πως είχε καρκίνο και εγώ όταν έβγαινα στην εκπομπή της Ελένης, προσπαθούσα να είμαι καλά, ώστε να μην καταλάβει πως συμβαίνει κάτι και με έχει πάρει από κάτω. Αυτοί οι τέσσερις μήνες ήταν οι δυσκολότεροι της ζωής μου. Ο θάνατος του πατέρα μου με δίδαξε πως τα αποθέματα δύναμης που έχουμε είναι ατελείωτα. Εκεί καταλαβαίνεις πως το κομμάτι της αναγνωρισιμότητας και της ματαιοδοξίας που υπάρχει στην τηλεόραση είναι κολοκύθια τούμπανα μπροστά στην ανθρώπινη ζωή. Πλέον, δεν αποδέχομαι το καλάμι από κανέναν.\nΠροφανώς έχει υπάρξει καλάμι σε απόσταση αναπνοής από σένα…\nΝα μου βγάζει το μάτι, που λέει ο λόγος! Βλέπω ανθρώπους να μπαίνουν μέσα σε καλέσματα. Τους παρατηρώ, βλέπω τη στάση, τη συμπεριφοράς τους και λέω μέσα μου «Χριστέ μου, ας πάει κάποιος να του πει “Ποιος νομίζεις πως είσαι;”».\nΈχασες ποτέ την μπάλα με τη δημοσιότητα;\nΝομίζω πως στην αρχή χάνεται η μπάλα ούτως ή άλλως. Και χάνεται μόλις ξεκινήσουν να σου λένε «Α, είστε η κοπέλα που δουλεύετε στην τηλεόραση;». Σε προσωπικό επίπεδο, επειδή διατηρώ έναν κύκλο ανθρώπων από την εποχή που πήγαινα σχολείο, αυτός ο κύκλος με γειώνει. Η οικογένεια, οι φίλοι μου και ο σύντροφός μου με γειώνουν και με επαναφέρουν πάντα στην πραγματικότητα. Αυτοί οι άνθρωποι είναι η ευλογία μου και με μαζεύουν όποτε κι αν χρειαστεί. Ειδικά με το θέατρο, που ο κόσμος είναι από κάτω, ενθουσιάζεται μαζί σου και σε χειροκροτεί, σου έρχεται μια ζούρλα στην αρχή. Μετά τρως και από εκεί τη σφαλιάρα σου και ηρεμείς.\nΜε το θέατρο πώς αποφάσισες να ασχοληθείς;\nΤον Μάρτιο του 2016, όταν έκλεισα τα 40, είπα στον εαυτό μου πως θα κάνω το απόλυτο restart και αποφάσισα ότι δεν θέλω να έχω απωθημένα. Από μικρό παιδί είχα μια μανία με το θέατρο και ομολογώ πως η υποκριτική ήταν ένα απωθημένο μου. Ωστόσο, δεν είχα μπει σε αυτά τα μονοπάτια, ούτε είχα επαφές με τους θεατρικούς κύκλους για να χτυπήσω πόρτες. Λίγο ύστερα από τα γενέθλιά μου, με πήρε τηλέφωνο η Μαργαρίτα Δρούτσα, η οποία μου είπε πως θέλει να με συναντήσει η Ζωή Λάσκαρη για να μου προτείνει έναν ρόλο για το νέο έργο που ετοίμαζε τότε, το Δουλειές με Φούντες. Έπαθα σοκ, τρελάθηκα. Όντως συναντηθήκαμε στο αγαπημένο της στέκι, την Αθηναΐδα. Η Ζωή ήταν τηλεορασάκιας, Ήξερε ατάκες μου από την εκπομπή. Παρατηρούσε τα πάντα: Από τα λόγια μέχρι τις κινήσεις μου. Μου έλεγε πράγματα για μένα που δεν τα θυμόμουν ούτε εγώ. Όταν μιλήσαμε για τον ρόλο, μου είπε χαρακτηριστικά «Δεν επιδέχεται αρνήσεως η πρόταση. Σε επέλεξε η Λάσκαρη». Ήταν μια τεράστια τιμή για μένα. Δυστυχώς, δεν με είδε ποτέ να παίζω, διότι την περίοδο που ετοιμάζαμε το έργο, έφυγε από τη ζωή.\nΑπό τότε μέχρι σήμερα, έχεις παίξει σε δυο θεατρικές παραστάσεις. Είναι κάτι που σκοπεύεις να συνεχίσεις;\nΝαι, το θέατρο για μένα είναι μια ψυχανάλυση. Του χρόνου θα είμαι στο θέατρο Γκλόρια στην παράσταση Σκούπα των Ρέππα – Παπαθανασίου. Στο έργο θα υποδύομαι μια Ρωσίδα. Είμαι πρωτάκι στο θέατρο και κανονική κότα στις πρόβες, καθώς σημειώνω συνέχεια στο τετράδιό μου. Αυτό που θέλω να ξεκαθαρίσω είναι πως το θέατρο δεν το βλέπω ως πάρεργο και ένα ρεπό μου από την τηλεόραση, αλλά ως μια ζωτική ανάγκη που είχα από παιδί. Μάλιστα, αυτό που είχα πει στον πρώτο μου σκηνοθέτη, τον Αντώνη Λουδάρο, ήταν πως αν δεν του κάνω, να με διώξει με τις κλοτσιές. Στο θέατρο ποτέ δεν επιδίωξα να παίξω τον εαυτό μου, την τηλεοπτική Κατερίνα Ζαρίφη, αλλά κάτι κόντρα σε μένα. Ήθελα να κάνω άλλα πράγματα. Ακόμα και τώρα, έχω όνειρο να παίξω έναν δραματικό ρόλο.\nΜε τον Γιάννη ταιριάζουμε επειδή έχουμε τα ίδια χούγια και πολλά κοινά ενδιαφέροντα. Δεν είμαστε καθόλου του προγράμματος. Μας αρέσουν από τα ίδια φαγητά μέχρι οι ίδιες μουσικές. Είμαστε πολύ ίδιοι. Κανονίζουμε να βγούμε και κάνουμε πράγματα της τελευταίας στιγμής. Είμαστε χαλαροί. Σαφώς και θα υπάρξουν στιγμές που ο Γιάννης και εγώ θα είμαστε στην τσίτα, αλλά το βρίσκουμε. Συνεννοούμαστε απλά με τα μάτια. Επίσης στο σπίτι μας δεν υπάρχει σύσκεψη τηλεόρασης. Δεν τον ενδιαφέρει καθόλου η συγκεκριμένη δουλειά και δεν είναι το καλύτερό του οι κοινωνικές εκδηλώσεις της σόουμπιζ. Φαντάσου πως όλα αυτά τα χρόνια έπαιξε μόνο μια φορά ένα θέμα παπαράτσι που ήμασταν μαζί και έπαθε σοκ. Δεν του αρέσει καθόλου η δημοσιότητα. Με λίγα λόγια, μου προσφέρει ηρεμία και ασφάλεια. Ο Γιάννης είναι ο άνθρωπος που κατάφερε και με έβγαλε από μια κατάσταση χωρίς να πάρω ψυχοφάρμακα, την εποχή που περνούσα δύσκολα με τον μπαμπά μου. Του οφείλω απεριόριστη ευγνωμοσύνη. Αγαπιόντουσαν βαθιά με τον πατέρα μου και ήταν ο άνθρωπος που στάθηκε δίπλα μου, αλλά πάνω απ’ όλα δίπλα στον μπαμπά μου. Για μένα ο Γιάννης είναι ο άνθρωπός μου με όλα τα γράμματα κεφαλαία ό,τι κι αν συμβεί.\nPEOPLE 320 ΚΑΤΕΡΙΝΑ ΖΑΡΙΦΗ\nΣύλβια Δεληκούρα: Εσπευσμένα στο νοσοκομείο μετά από σοβαρό ατύχημα επί σκηνής\nΚατερίνα Ζαρίφη: Η δημόσια τοποθέτηση για την υβριστική επίθεση που δέχτηκε η Τζένη Διαγούπη\nΚατερίνα Ζαρίφη: Καίγεται το χωριό της στη Θήβα – Το δημόσιο μήνυμα της


Βίντεο: Νεογέννητο έβγαλαν από σωλήνα αποχέτευσης | Pronews\nΝεογέννητο μωρό τυλιγμένο με τον ομφάλιο λώρο διασώζεται από έναν σωλήνα αποχέτευσης στην περιοχή Chennai της Ινδίας.\nΗ Geetha ακολούθησε το κλάμα του βρέφους το οποίο την οδήγησε σε μια σωλήνα νερού. Καθώς έσκυψε και κοίταξε στην αποχέτευση, ανακάλυψε ότι εκεί βρισκόταν ένα μικροσκοπικό νεογέννητο μωρό.\nΑφού ξετύλιξε προσεκτικά τον ομφάλιο λώρο από τον τραυματισμένο του λαιμό, η γυναίκα καθάρισε το μωρό σε μια λεκάνη με νερό.\nΌπως τόνισε σε τοπικά Μέσα: «Αντέδρασα άμεσα, ήταν αυθόρμητο. Πολλοί κάθονταν γύρω από το σημείο και κοίταζαν. Εγώ κοίταξα μέσα στην αποχέτευση και είδα μέσα το παιδί. Στενοχωρήθηκα που το είδα έτσι εγκαταλελειμμένο. Φαίνεται ότι ο άνθρωπος που το παράτησε, το έσπρωξε επίτηδες τόσο βαθιά για να μην φαίνεται από έξω. Δεν νομίζω ότι ένιωθε κάτι για το μωρό, γιατί ο ομφάλιος λώρος φαίνεται να ήταν τυλιγμένος γύρω από τον λαιμό του με τέτοιον τρόπο ώστε να το σκοτώσει σιγά σιγά».\nΌπως αναφέρει η Mirror, το νεογέννητο μεταφέρθηκε στο νοσοκομείο όπου διαπιστώθηκε ότι έχει προβλήματα στην αναπνοή του.


Porto Platanias Beach - Luxury Selection, Platanias, Πλατανιάς, Ελλάδα - Σύγκριση προσφορών\nΟι καλύτερες προσφορές για το Porto Platanias Beach - Luxury Selection\nΠληροφορίες για το Porto Platanias Beach - Luxury Selection\nΤο Menia Beach Hotel βρίσκεται στην πόλη Αγία Μαρίνα και εξασφαλίζει φινετσάτη 5άστερη διαμονή, ενώ έχει και πισίνα, ιδιωτική παραλία και δωρεάν ασύρματο ίντερνετ. Πολυτελές επιχείρηση παιδική πισίνα,...\nΠού βρίσκεται το Porto Platanias Beach - Luxury Selection\nΠόσο κοντά βρίσκεται το Porto Platanias Beach - Luxury Selection στο πλησιέστερο αεροδρόμιο, Χανιά Αερολιμένας Χανίων;\nΧωρίς κίνηση, η διαδρομή από το Porto Platanias Beach - Luxury Selection στο Χανιά Αερολιμένας Χανίων (πλησιέστερο αεροδρόμιο) διαρκεί συνήθως 26min και είναι 21,2 χλμ.. Εάν μένετε σε μητρόπολη, η διάρκεια της διαδρομής μπορεί να είναι μεγαλύτερη λόγω κίνησης στους δρόμους.\nΧανιά Αερολιμένας Χανίων - Ποιος είναι ο καλύτερος τρόπος μετακίνησης στο Porto Platanias Beach - Luxury Selection;\nΜια από τις δημοφιλέστερες επιλογές σήμερα είναι να πάρετε ταξί ή μια υπηρεσία κοινοχρησίας οχημάτων από το Χανιά Αερολιμένας Χανίων για το ξενοδοχείο. Η επιλογή αυτή είναι συχνά οικονομική, αλλά οι επισκέπτες πρέπει να γνωρίζουν τις ώρες αιχμής.\nΥπάρχει πισίνα στο Porto Platanias Beach - Luxury Selection;\nΝαι. Πολλοί ταξιδιώτες που επισκέπτονται την πόλη Platanias ψάχνουν ξενοδοχείο με πισίνα. Το Porto Platanias Beach - Luxury Selection διαθέτει πισίνα για τους επισκέπτες του, αλλά λάβετε υπόψη ότι συνήθως στα ξενοδοχεία ισχύουν κανόνες για τη χρήση της πισίνας.\nΠοιος είναι ο τηλεφωνικός αριθμός του Porto Platanias Beach - Luxury Selection;\nΕάν χρειάζεστε βοήθεια με την κράτησή σας στο Porto Platanias Beach - Luxury Selection, καλέστε στο +30 282 103 8068.\nΥπάρχει Wi-Fi στο Porto Platanias Beach - Luxury Selection;\nΝαι, το Porto Platanias Beach - Luxury Selection διαθέτει Wi-Fi για τους επισκέπτες του.\nΥπάρχει γυμναστήριο ή χώρος άσκησης στο Porto Platanias Beach - Luxury Selection;\nΝαι, είναι καλή ιδέα να μείνετε στο Porto Platanias Beach - Luxury Selection, αν θέλετε να έχετε πρόσβαση σε γυμναστήριο.\nΠότε είναι το check out στο Porto Platanias Beach - Luxury Selection;\nΣτο Porto Platanias Beach - Luxury Selection ισχύει η κανονική ώρα για check in μετά τις 14:00 και check out πριν από τις 12:00.\nΥπάρχει εστιατόριο στο Porto Platanias Beach - Luxury Selection;\nΝαι, μπορείτε να παραγγείλετε φαγητό από το εστιατόριο του Porto Platanias Beach - Luxury Selection. Οι ώρες λειτουργίας ενδέχεται να διαφέρουν. Υπάρχει και υπηρεσία μπαρ που σερβίρει ποτά.\nΔιαθέτει υπηρεσίες πλυσίματος ρούχων το Porto Platanias Beach - Luxury Selection;\nΝαι, υπάρχει υπηρεσία πλυσίματος ρούχων για τους επισκέπτες στο Porto Platanias Beach - Luxury Selection, Platanias, Πλατανιάς, Ελλάδα.\nΞενοδοχεία παρόμοια με το Porto Platanias Beach - Luxury Selection\nΚτισμένο στην πόλη Πλατανιάς, το Minoa Palace Resort Πλατανιάς βρίσκεται σε πολύ μικρή απόσταση από το Γεράνι και παρέχει σάουνα, τζακούζι και γήπεδο τένις. Έχει εσωτερική πισίνα και δωρεάν ασύρματο ίντερνετ.\nΞενοδοχεία κοντά στο Porto Platanias Beach - Luxury Selection\nTo κατάλυμα, Agrimia Holiday Apartments, είναι ιδανικά τοποθετημένη σε μια πολύ ήσυχη περιοχή του χωριού, ενώ απέχει λίγα μόλις λεπτά με το αυτοκίνητο από τα Αγία Μαρίνα και Χανιά. Λίγα μέτρα από την παραλία, βρίσκεται σε τέλεια τοποθεσία, κατάλληλη για όσους αναζητούν ένα καταφύγιο κοντά στη θάλασσα.


Ταξική Πορεία: ΣΚΟΤ. Οι εργατικοί αγώνες μπορούν και να νικήσουν!!\nΤην Τετάρτη,που η Ταξική Πορεία επισκέφτηκε το χώρο συγκέντρωσης των εργαζομένων έξω από το εργοστάσιο, για να δείξει την αλληλεγγύη της στους απεργούς εργάτες, μάθαμε ότι η εργοδοσία είχε ήδη κλείσει δουλειές με συγκεκριμένα supermarket ,αλλά και ένα εξαγωγικό κομμάτι παραγωγής που είχε ήδη ξεκινήσει το διάστημα που το εργοστάσιο δούλεψε με κανονική παραγωγή, όλο το μήνα Φεβρουάριο.\nΟι εργάτες μπροστά στις απολύσεις φάνηκαν αποφασισμένοι να συνεχίσουν, πράγμα που αποφάσισαν στη συνέλευσή τους το ίδιο μεσημέρι, προκηρύσσοντας νέες 24ωρες επαναλαμβανόμενες ,ξεκινώντας από την Παρασκευή.\nΤο πρωί της Πέμπτης, όμως, σε συνάντηση με το σωματείο, τον εκπρόσωπο της Ομοσπονδίας και του Εργατικού Κέντρου Ελευσίνας, η εργοδοσία υπαναχώρησε και δεσμεύτηκε ότι θα πάρει πίσω και τις δύο απολύσεις και δεν θα προχωρήσει σε επόμενες.\nΜετά από αυτή την εξέλιξη, οι εργαζόμενοι αποφάσισαν την αναστολή της απεργίας τους. Με κάθε επιφύλαξη εξαιτίας της επαναλαμβανόμενης επίθεσης από την εργοδοσία, που κρατάει πάνω από ένα χρόνο, και εκφράστηκε με εκ περιτροπής εργασία με δυο μεροκάματα τον μήνα, με προσπάθειες απολύσεων ,με πώληση παραγωγικών μηχανημάτων ,με προτάσεις για εθελούσιες εξόδους και απειλές για κήρυξη πτώχευσης, με εντατική παραγωγή από τη μια και καθόλου παραγωγή από την άλλη. Κάθε είδους μοντέλα επίθεσης, δοκιμάστηκαν πάνω τους, χωρίς καμιά επιτυχία. Στο πρόσφορο έδαφος της αντεργατικής πολιτικής της κυβέρνησης και σε συνθήκες εργασιακής ζούγκλας, η εργοδοσία έχει όλο το περιθώριο να κερδίσει χρόνο ενάντια στα εργασιακά δικαιώματα.\nΟι εργαζόμενοι και το σωματείο της ΣΚΟΤ, παραμένοντας ενωμένοι, συνέχισαν να διεκδικούν το δικαίωμα τους στην εργασία και σε αυτή τη μάχη,όπως και στο παρελθόν, βγήκαν άλλοι μια φορά νικητές.\nΣε πολύ δύσκολους καιρούς, πλήρους ήττας και αποσυγκρότησης του εργατικού και λαϊκού κινήματος, η νίκη των εργατριών της ΣΚΟΤ, στέλνει ένα μήνυμα αισιοδοξίας σε κάθε εργαζόμενο.\nΑναρτήθηκε από Ταξική Πορεία στις 9:17 μ.μ.


Εστιατόρια, καφέ και καταστήματα θα παραμείνουν κλειστά στην Αγία Πετρούπολη από τις 30 Οκτωβρίου έως τις 7 Νοεμβρίου, σύμφωνα με διάταγμα που υπέγραψε το Σάββατο ο κυβερνήτης Alexander Beglov.\n«Μεταξύ 30 Οκτωβρίου και 7 Νοεμβρίου απαγορεύεται η λειτουργία εγκαταστάσεων λιανικής. Αναστέλλεται η δραστηριότητα των δημόσιων καταστημάτων εστίασης εκτός από παραδόσεις, πρατήρια καυσίμων, καθώς και κυλικεία προς επιχειρήσεις. Το έγγραφο είναι αναρτημένο στον ιστότοπο της δημοτικής αρχής.\nΕπιπλέον, κλειστά θα είναι τα ινστιτούτα αισθητικής, τα αθλητικά κέντρα και οι δευτερεύουσες εμπορικές δραστηριότητες, εκτός από τα φαρμακεία, τα βενζινάδικα και τα παντοπωλεία. Θα ανασταλεί επίσης η κτηνιατρική βοήθεια, εκτός από περιπτώσεις έκτακτης ανάγκης. Κατά τη διάρκεια των διακοπών μιας εβδομάδας, η πρόσβαση σε πισίνες, υδάτινα πάρκα και άλλους χώρους αναψυχής, συμπεριλαμβανομένων των παιδιών, θα περιοριστεί. Κλειστά θα είναι και τα κέντρα εξυπηρέτησης εσωτερικού.\nΟι αρχές της Αγίας Πετρούπολης ανέστειλαν τη δραστηριότητα των πολιτιστικών ιδρυμάτων τις μη εργάσιμες ημέρες, εκτός από θέατρα και μουσεία, απαγόρευσαν τις ψυχαγωγικές και αθλητικές εκδηλώσεις.\nΜέχρι σήμερα, 683.103 κρούσματα COVID-19 έχουν επιβεβαιωθεί στην Αγία Πετρούπολη, τη δεύτερη περισσότερο πληγείσα περιοχή της Ρωσίας μετά τη Μόσχα. Επιπλέον, 23.296 θάνατοι καταγράφηκαν στη δεύτερη μεγαλύτερη πόλη της Ρωσίας. Το τελευταίο 24ωρο καταγράφηκαν 3.360 κρούσματα στην Αγία Πετρούπολη.


διακοσμητικα λαθη άρθρα • Decoration.gr - Online περιοδικο για το σπιτι με ιδεες διακοσμησης, αρχιτεκτονική, tips για το σπίτι και τη καθημερινότητα!\nΣτον τομέα της διακόσμησης η επιτυχία και η αποτυχία πολλές φορές είναι έννοιες σχετικές. Κάποιοι όμως κατάφεραν να γίνουν διάσημοι χάρη στις αποτυχημένες παρεμβάσεις τους! Ποιος άραγε δεν έχει αντιλη…\nΚάποια αναπάντητα ερωτήματα κατατρέχουν τους ανθρώπους από την αυγή του είδους μας. Πόσο ψηλά να βάλω τις κουρτίνες; Πόσα vintage αντικείμενα μπορώ να έχω στο σπίτι χωρίς να θυμίζει μουσείο ή το σπίτι…


BLOG - ΕΝ ΑΡΧΙΚΟΣ ΠΟΛΙΤΗΣ : Περιμένουν απλώς την κατάρρευση;\nΣε μια χώρα που πορεύεται εδώ και τουλάχιστον τρία χρόνια ξυλάρμενη στην καταιγίδα, χωρίς κυβερνητικό σχέδιο εξόδου από την κρίση, χωρίς αναπτυξιακά μέτρα που να επιτρέπουν να υπάρξει στοιχειώδης ελπίδα για το αύριο, σε μια χώρα που η ανεργία τραβάει την ανηφόρα, τα λουκέτα πληθαίνουν και τα κυβερνητικά στελέχη κυριολεκτικά… σφυρίζουν, δεν ήταν δυνατόν να παραμείνουν αλώβητα τα ασφαλιστικά ταμεία. Τα αποκαλυπτικά για την ευρύτερη κρίση στοιχεία είναι και σ’ αυτήν τηνπερίπτωση αμείλικτα: τα έσοδα των Ταμείων καταρρέουν, καθώς πλέον αγγίζουν τα 11 δισ. ευρώ, με τη «μαύρη τρύπα» μήνα με το μήνα να διευρύνεται, καθώς έρχονται νέες οφειλές να προστεθούν στις προηγούμενες. Είναι ενδεικτικό ότι τον Ιούλιο έχασαν τη ρύθμιση στην οποία είχαν υπαχθεί 780 οφειλέτες, «προσθέτοντας» στις ανείσπρακτες οφειλές ακόμη 59,8 εκατομμύρια. Πολύ\nπιο σημαντικό και αποκαλυπτικότερο για το μέγεθος της κρίσης είναι το γεγονός ότι πλέον οι οφειλέτες δεν φαίνεται να «τρομάζουν» ούτε από τις κατασχέσεις και τα μέτρα αναγκαστικής είσπραξης, καθώς όλο και περισσότεροι από αυτούς που χρωστούν αδυνατούν να πληρώσουν. Στην περίπτωσή τους δηλαδή -κυριολεκτικά- ο βρεγμένος τη βροχή δεν τη φοβάται. Αυτή τη στιγμή στο Ηλεκτρονικό Μητρώο Οφειλετών του Κέντρου Είσπραξης Ασφαλιστικών Οφειλών βρίσκονται «υπό παρακολούθηση» 211.451 οφειλέτες, από τους οποίους έχουν «μπει» σε ρύθμιση, χωρίς να την τηρούν όλοι, μόνον 16.084, δηλαδή μόλις το 7,6%! Δηλαδή, από τα δισεκατομμύρια των οφειλομένων στα ασφαλιστικά ταμεία κάποιο μικρό έστω «φως» φαίνεται στο βάθος του… τούνελ μόνο για 586,6 εκατ. ευρώ! Ολα αυτά καταδεικνύουν ότι η ανάγκη να υπάρξουν αποδοτικές ρυθμίσεις, που θα λαμβάνουν υπόψη τους τις πραγματικές συνθήκες της οικονομίας, είναι προφανής. Αλλά ακόμη μία φορά οι ουσιαστικές λύσεις καθυστερούν ή δεν λαμβάνονται, επειδή το πολιτικό προσωπικό, που έχει την ευθύνη της διακυβέρνησης της χώρας, μπορεί να χειρίζεται μόνο περιορισμένης χρήσης επικοινωνιακά τρικάκια.


Stefan Molyneux Απαγορεύεται οριστικά από το Twitter - One Angry Gamer\nΟ Stefan Molyneux, ένας σύγχρονος φιλόσοφος, συγγραφέας και κοινωνικοπολιτικός σχολιαστής, έχει αποκλειστεί μόνιμα από το Twitter. Η απαγόρευση φαινομενικά βγήκε από το πουθενά, αλλά συναντήθηκε με πολλές ευθυμίες και χειροκροτήματα για το πλήθος της λογοκρισίας που αποτελεί τώρα την πλειονότητα των χρηστών του Twitter στις αγγλόφωνες περιοχές της υπηρεσίας.\nΕάν προσπαθήσετε να επισκεφθείτε το Molyneux's Twitter σελίδα, συναντήσατε μια ειδοποίηση που υποδεικνύει ότι ο λογαριασμός έχει τεθεί σε αναστολή.\nΗ Molyneux δεν πήρε την απαγόρευση ξαπλωμένη και αποφάσισε να μιλήσει για τις πολιτικές του Twitter με πολιτικά κίνητρα για να σιωπήσει μόνο μια συγκεκριμένη ομάδα ανθρώπων… συγκεκριμένα εκείνους που διαφωνούν από το αριστερό καθεστώς της σημερινής ολιγαρχίας Big Tech.\nΟ Molyneux πήγε στον Gab και τον Dlive.tv για να συζητήσουν το ζήτημα.\nΗ απαγόρευση ήρθε καθώς η Molyneux κυκλοφόρησε ένα δοκίμιο με τίτλο "What I Believe", στο οποίο μπορείτε να διαβάσετε Freedomain.com.\nΔεν υπήρχε κανένας λόγος για τον οποίο απαγορεύτηκε ο Molyneux, εκτός από το ότι παραβίασε κάπως τους όρους υπηρεσίας του Twitter, αλλά η ακριβής αιτία καλύπτεται από μυστήριο.\nΌπως είναι χαρακτηριστικό των αριστερών ταραχών που συνεχίζουν να τραβούν τις χορδές και να υπονοούν τους πολιτικούς αντιπάλους τους, έσπευσαν να απογοητεύονται όταν ο Molyneux έχασε τη φωνή του στο Twitter.\nΔεν μπορώ να σας πω πόσο καθυστέρησε η αναστολή του Stefan Molyneux από το Twitter. Ο Molyneux χρησιμοποίησε τον λογαριασμό του για να δημοσιεύσει μια σειρά από ρατσιστικό, αντισημιτικό, μισογυνιστικό και ξενοφοβικό περιεχόμενο για χρόνια. Σχεδόν πρέπει να αναρωτιέμαι τι τελικά το έκανε.\n- Jared Holt (@jaredlholt) Ιούλιος 8, 2020\nΗ απαγόρευση του Molyneux στο Twitter έρχεται λίγο αφότου υποτιμήθηκε από το YouTube στις Ιούνιος 29th, 2020.\nΗ Big Tech αφαιρεί συστηματικά οποιονδήποτε και οποιονδήποτε αντιτίθεται στην αφήγησή του.\nΜόλις αφαιρεθούν όλα τα προφανή σχήματα της αντιπολίτευσης, τότε θα προχωρήσουν σε εκείνους που ισχυρίζονται ότι βρίσκονται στο Κέντρο και, στη συνέχεια, σε αυτούς που είναι μόνο Κέντρο Αριστεράς, και στη συνέχεια Μέτρια Αριστερά, και σύντομα όποιος δεν συμμετέχει του καθεστώτος της παλινδρομικής Αριστεράς θα αποβληθεί.\nΣαν να επαναλαμβάνεται: η λογοκρισία δεν θα τελειώσει εδώ. Θα χειροτερέψει. θα κλιμακωθεί μέχρι τις Γενικές Εκλογές.\nΚαταχωρήθηκε στο Κλάδος Ειδήσεις, ενδιαφέρουσες Περιεχόμενο, ΝέαTagged Λογοκρισία, Κλάδος Ειδήσεις, Stefan Molyneux, Twitter


Ολίμπια Μιλάνο: Ανακοίνωσε πέντε φιλικά, πριν την έναρξη των επίσημων υποχρεώσεων (pic) | Gazzetta\nΟλίμπια Μιλάνο: Ανακοίνωσε πέντε φιλικά, πριν την έναρξη των επίσημων υποχρεώσεων (pic)\nΕυαγγελος Στελλάκης 21 Αυγούστου 2021 - 13:14\nΟ Ντίνος Μήτογλου αναμένεται να πραγματοποιήσει το ανεπίσημο ντεμπούτο του με την Ολίμπια Μιλάνο στις 28 Αυγούστου κόντρα στην Καντού. Στις 18 Σεπτέμβρη ξεκινούν τα επίσημα.\nΟ χορός των φιλικών προετοιμασίας της Ολίμπια ανοίγει στις 28 Αυγούστου, με τους δευτεραθλητές Ιταλίας να αντιμετωπίζουν την Καντού, σε ένα πρώτο «ζέσταμα», πριν τα δύο δυνατά φιλικά με την Έφες που ακολουθούν. Πιο συγκεκριμένα, οι Λομβαρδοί θα παίξουν δις με τους εν ενεργεία πρωταθλητές Ευρώπης, στις 2 και τις 4 Σεπτέμβρη.\nΤα τρία πρώτα φιλικά ματς της Ολίμπια θα διεξαχθούν... εντός έδρας, στο βοηθητικό γυμναστήριο του Φόρουμ, δίχως φυσικά παρουσία φιλάθλων στις κερκίδες.\nΣτις 11/9 θα βρεθεί στην Γαλλία ώστε να αντιμετωπίσει στο πλαίσιο του τουρνουά «Paris European Games» την νεοφώτιστη στην γαλλική λίγκα, Παρί, ενώ μια μέρα αργότερα (12/9) θα παίξει με την Βιλερμπάν, προτού επιστρέψει στην βάση της.\nΟι επίσημες υποχρεώσεις της Ολίμπια ξεκινούν στις 18 Σεπτέμβρη, καθώς εκείνη την μέρα η νέα ομάδα του Ντίνου Μήτογλου θα δώσει τον προημιτελικό του ιταλικού σούπερ καπ στην Μπολόνια. Η πρεμιέρα της στην Serie A αντίστοιχα είναι προγραμματισμένη για τις 26 Σεπτεμβρίου, στην έδρα της νεοφώτιστης στην μεγάλη κατηγορία, Νάπολι.\nΌσον αφορά την EuroLeague, το σύνολο του Ετόρε Μεσίνα θα... πέσει αμέσως στα βαθιά καθώς θα υποδεχθεί την ΤΣΣΚΑ Μόσχας στις 30 Σεπτεμβρίου στο Φόρουμ.\nΘυμίζουμε πως η ιταλική ομάδα έχει προχωρήσει σε ουκ ολίγες μεταγραφικές κινήσεις το φετινό καλοκαίρι, πλην φυσικά του Ντίνου Μήτογλου, αποκτώντας επίσης τους Τζέριαν Γκραντ, Τρόι Ντάνιελς, Ντίβον Χολ, Νίκολο Μέλι, Τζιαμπάολο Ρίτσι και Νταβίντε Αλβίτι.\nΗ νέα σεζόν θα είναι η τρίτη του Έτορε Μεσίνα στον πάγκο της ομάδας κι ήδη φαίνεται ανυπόμονος να συνεργαστεί με το νέο, αλλά και το παλιό υλικό του.\n🗓 Olimpia, ecco gli impegni della prestagione verso la Supercoppa, Napoli e il debutto in @EuroLeague con il CSKA ➡ https://t.co/ebjoL6DLrS#insieme pic.twitter.com/IQv2LknGR4\n— Olimpia Milano (@OlimpiaMI1936) August 21, 2021


Διπολική διαθερμία υψηλών συχνοτήτων Bovie Aaron Derm 942 - Διαθερμίες > Διαθερμίες - Κρυοπηξίες\nΔιπολική διαθερμία υψηλών συχνοτήτων Bovie Aaron Derm 942\n1.599,00€ 1.364,00€ 1.364\tκερδίζετε 235,00€\nΔιαθερμία υψηλών συχνοτήτων Bovie Aaron Derm 942.\nΣχεδιασμένη για μακροχρόνια χρήση χωρίς προβλήματα !\nΗ Bovie Derm 942 σχεδιάστηκε και κατασκευάστηκε για να είναι ο πλέον αξιόπιστος και ανθεκτική διαθερμία που διατίθεται σήμερα.\nΗ διάρκεια ζωής της μονάδας παρατείνεται με την ενσωμάτωση της τελευταίας τεχνολογίας ηλεκτροχειρουργικής και τη μείωση του αριθμού των εσωτερικών τμημάτων, δημιουργώντας έτσι λιγότερη εσωτερική θερμότητα.\nΟι μικροεπεμβάσεις πλέον απλοποιούνται και μειώνουν τον χρόνο τους με την νέα DERM 942 .\nΗ βασική λειτουργία μιας 3-button χειρολαβής είναι ο έλεγχος και αλλαγή της συχνότητας της διαθερμίας.\nΈχει το τεχνολογικό πλεονέκτημα ότι διαθέτει στην χειρολαβή ένα μηχάνημα σύσφιξης.Το κολάρο επισυνάπτεται στον πίνακα κυκλωμάτων και ολόκληρη η χειρολαβή διαμορφώνεται σε ένα πολυμερές υψηλής τεχνολογίας που συνδυάζει την άνεση με ένα σίγουρο κράτημα.\nΤα κουμπιά της χειρολαβής έχουν σχεδιαστεί για την ανώτερη αίσθηση αφής και άνεσης. Είναι αποστειρώσιμο και μπορεί να καθαριστεί πολύ εύκολα.\nΠιο εύκολη και στην χρήση για τον Γιατρό .\n'Αριστη λειτουργία για μακροχρόνια χρήση\nΜονάδα A942, καλώδιο ρεύματος\nΟδηγίες Χρήσης στα Αγγλικά .\n4 χρόνια εγγύηση καλής λειτουργίας .


Επιστολή προς Μητρόπολη\nΑρχική Ενημέρωση Ειδήσεις 2016 Επιστολή προς Μητρόπολη\nΔευτέρα, 25 Ιανουάριος 2016 21:44\nΤο διοικητικό συμβούλιο του συλλόγου μας θέλοντας να βοηθήσει στο πρόβλημα που έχει προκύψει με την έλλειψη ιερέα στην ενορία μας και θέλοντας να προβληματίσουμε τους υπεύθυνους στη μητρόπολη Φωκίδας για την στελέχωση με ιερέα της ενορίας Ποτιδάνειας έστειλε την ακόλουθη επιστολή: Αυτή είναι η πρώτη επιστολή που σας στέλνει η Ένωση Ποτιδανείων Δωρίδας γι’ αυτό σας εκφράζουμε από καρδίας τα βαθύτατα συγχαρητήριά μας για την εκλογή Σας στη θέση του Μητροπολίτη Φωκίδας. Ευχόμαστε υγεία και καλή δύναμη για το δύσκολο έργο που αναλάβατε, σε δύσκολες εποχές που μαστίζονται από κοινωνικό – οικονομική κρίση. Η Ένωσή μας, θα είναι δίπλα Σας όπου και όποτε μας το ζητήσετε προκειμένου να συνδράμουμε και εμείς, με τον τρόπο μας, στο θεάρεστο πνευματικό και φιλανθρωπικό έργο που σχεδιάζετε να υλοποιήσετε στο Νομό μας.\nΑυτό δεν σημαίνει όμως ότι δεν θα είμαστε και τα “κακά παιδιά” που θα ενοχλούν τον Πατέρα τους. Αφορμή για την επιστολή μας αυτή, η ορφάνια από Ιερέα στην Ενορία μας τους τελευταίου μήνες, με αποκορύφωμα την μη τέλεση της Χριστουγεννιάτικης Λειτουργίας στο χωριό μας. Διαβάσαμε μια επιστολή που στείλατε προς τα παιδιά σας … Σαν παιδιά σας λοιπόν σας ερωτάμε ….\nΓράφετε στην επιστολή: ”Ξέρεις ο κόσμος ξέχασε ποιός είσαι. Χρόνια τώρα, γιορτάζει τα Χριστούγεννα χωρίς Εσένα. Χωρίς να θυμάται το γιατί. Χρόνια τώρα διώξαμε τη γνώση της αλήθειας Σου και μας απέμειναν, άδεια από νόημα, οι στολισμοί, τα ψώνια, τα ποτά, τα γλέντια, τα χαρτιά και πολλές ευκαιρίες για να κάνουμε αμαρτωλές τις άγιες μέρες Σου … Και τώρα Χριστέ μου δεν είναι πια ανεκτό ούτε το όνομα σου! Κάποιοι δεν θέλουν ούτε να ακούγονται οι ύμνοι, τα κάλαντα, τα τραγούδια που δοξάζουν την γέννησή Σου!” ….\nΚαι ρωτάμε .. ναι τα παραπάνω τα προσπαθούν πολλοί … αλλά μήπως τα καταφέρνει καλύτερα η Μητρόπολη που δεν στέλνει στα χωριά μας έναν ιερέα να κάνει έστω την Θεία Λειτουργεία των Χριστουγέννων; Και πιο κάτω συνεχίζετε ...\n"Ωστόσο Κύριε, υπάρχει ακόμα και για πάντα θα υπάρχει η οικογένεια όλων των αγαπημένων Σου φίλων. Εκείνοι που εξακολουθούν να Σου μιλούν καθημερινά και να Σε δοξάζουν με θέρμη.”\nΝαι, παρόλο που δεν ακούσαμε την Θεία Λειτουργία των Χριστουγέννων, σε κάποιους ο Χριστός τους λείπει … και εξακολουθούν να Του μιλούν καθημερινά …. Γι΄ αυτό και σας στέλνουμε αυτήν την επιστολή.\nOχι γιατί είμαστε καλύτεροι χριστιανοί από άλλους, αλλά γιατί ως πιο κακοί από τους άλλους ψάχνουμε τον Χριστούλη που ήρθε στην Γή για να μας βοηθήσει … Έκκληση και παράκληση να δείτε με κατανόηση το αίτημά μας για την τοποθέτηση Ιερέα στο χωριό μας, την Ποτιδάνεια, και την τακτική Λειτουργία των Ναών μας.\nΤελευταία Ενημέρωση στις Δευτέρα, 25 Ιανουάριος 2016 21:45